Εύβοια: Ανακαλύψαμε το ορεινό χωριό Σέτα, μόλις 46χλμ από τη Χαλκίδα, και μαζί ένα υπέροχο ξενοδοχείο 4 αστέρων!\nΑρχική Ελλάδα Εύβοια: Ανακαλύψαμε το ορεινό χωριό Σέτα, μόλις 46χλμ από τη Χαλκίδα, και...\nΈχουμε μια υπέροχη ιδέα για το Σαββατοκύριακο! Είναι γνωστό ότι η Εύβοια αποτελεί έναν από τους πλέον δημοφιλείς προορισμούς για Σαββατοκύριακο ακόμα και μονοήμερη εκδρομή καθώς από τη μια έχει τα πάντα (στα καλύτερά τους μάλιστα!) και από την άλλη είναι δίπλα στην Αθήνα!\nΕτσι λοιπόν, κάνοντας μια περιήγηση στα όμορφα χωριά της Εύβοιας ανακαλύψαμε τη Σέτα, ένα ορεινό χωριό που απέχει μόλις 46 χλμ. από τη Χαλκίδα, κάτι λιγότερο δηλαδή από μια ώρα!\nΑν πάλι δεν έχετε πολύ χρόνο ή δεν μπορείτε να διανυκτερεύσετε, η Χαλκίδα είναι πάντα μια ιδανική λύση για μονοήμερη βόλτα! Εδώ δείτε τις καλύτερες προτάσεις για φαγητό στην πόλη!\nΜέσα στη φύση, ανάμεσα σε καστανιές, πλατάνια, έλατα και τρεχούμενα νερά, η Σέτα (ή Σέττα) είναι ορεινό χωριό της Κεντρικής Εύβοιας, ιδανικός προορισμός για κάθε εποχή του χρόνου ειδικά το χειμώνα για όσους αγαπούν τα χιόνια καθώς το χωριό είναι χτισμένο σε υψόμετρο 800 μέτρων, στη νότια πλαγιά του όρους Ξηροβουνίου, και είναι από τα πρώτα που καλύπτεται από το χιόνι!\nΑποτελείται από δύο οικισμούς, την Άνω και Κάτω Σέτα, έχει γραφικά πετρόκτιστα σπίτια με παραδοσιακές σκεπές, φυσικές πηγές θα τις δείτε παντού και απέραντη φυσική ομορφιά όπως και ολόκληρη η ευρύτερη περιοχή που είναι γνωστή στους «ψαγμένους» περιηγητές για τη δυνατότητα εναλλακτικών ορεινών δραστηριοτήτων.\nΗ ιστορία του χωριού πάει πίσω στον 16ο αιώνα, όταν δημιουργήθηκε ο πρώτος οικισμός από κτηνοτρόφους ενώ αναπτύχθηκε ιδιαίτερα προς το τέλος της οθωμανικής περιόδου, όταν πληθυσμοί από τα πεδινά της Εύβοιας αλλά και την Ήπειρο μετοίκησαν στην περιοχή – το ξυλόγλυπτο τέμπλο στον κεντρικό ναό της Αγίας Παρασκευής, στην Άνω Σέτα, είναι το μοναδικό ηπειρώτικης τεχνοτροπίας που υπάρχει στο νησί.\nΣύμφωνα με τη λαϊκή παράδοση, το όνομα του χωριού προέρχεται από το όνομα της Γαλλίδας συζύγου του Τούρκου γαιοκτήμονα της περιοχής. Κατά τα χρόνια της Ελληνικής Επανάστασης, το δάσος και τα βουνά γύρω από τη Σέτα αποτέλεσαν ορμητήριο ντόπιων οπλαρχηγών.\nΟ θρύλος μάλιστα λέει ότι η πλατεία των Αετών στην Κάτω Σέτα πήρε το όνομά της έπειτα από τη σφαγή μεγάλου αριθμού ντόπιων από τους Τούρκους. Κατά την παράδοση, οι Τούρκοι άφησαν άταφα τα σώματα των νεκρών, με αποτέλεσμα αετοί και όρνια να μαζευτούν στο σημείο.\nΠεριηγηθείτε στο χωριό μέσα από το βίντεο!\nΝαός Αμπουδιώτισσας: Ο ναός της Αμπουδιώτισσας (ή Αμμουδιώτισσας) είναι ένα ιστορικό εκκλησάκι, που χτίστηκε το 19ο αιώνα και βρίσκεται ανάμεσα στους οικισμούς της Άνω και Κάτω Σέτας. Η περιοχή αποτελεί ένα υψίπεδο 890 μέτρων και είναι μαγευτική, γεμάτη πλατάνια, γάργαρα νερά, αγριομηλιές και αγριοαχλαδιές!\nΣύμφωνα με την παράδοση, ο ναός αποτέλεσε λημέρι των πολεμιστών της Επανάστασης του 1821. Σήμερα διασώζονται, δυστυχώς, ελάχιστα τμήματα από την αγιογράφησή του. Αργότερα, δίπλα στο ναό χτίστηκε η εκκλησία της Αγίας Τριάδας. Στον περίβολο των δύο εκκλησιών υπάρχουν ξύλινα τραπέζια και παγκάκια, καθώς και μια πέτρινη πηγή από που τρέχει κρυστάλλινο νερό από το βουνό.\nΘέατρο Παπακωνσταντίνου: Λίγο έξω από την Άνω Σέττα, ξεχωρίζει το υπαίθριο θέατρο 750 θέσεων, το οποίο κατασκευάστηκε στις αρχές της δεκαετίας του 1980 με πρωτοβουλία του ηθοποιού και δασκάλου του Θεάτρου και του Λόγου Νίκου Παπακωνσταντίνου και της συζύγου του, επίσης ηθοποιού, Άννας Πολυτίμου. Το πέτρινο θέατρο είναι χτισμένο κατά τα αρχαία πρότυπα και τους καλοκαιρινούς μήνες φιλοξενεί αξιόλογες παραστάσεις.\nΑν λοιπόν, σκέφτεστε να πάτε μια βόλτα μέχρι τη Σέτα ανακαλύψαμε ένα υπέροχο ξενοδοχείο 4 αστέρων με εξαιρετική βαθμολογία στη booking για να περάσετε ένα αξέχαστο Σαββατοκύριακο, το Σέττα Αλώνια (www.settaalonia.gr)\nΕδώ θα δείτε και ένα ακόμα καταπληκτικό ξενοδοχείο στα Στύρα Ευβοίας\nΤο Setta Alonia βρίσκεται στη Σέτα, έχει βαθμολογία 9,5 και είναι 4 αστέρων! Διαθέτει μπαρ, υπηρεσία δωματίου και δωρεάν WiFi σε όλους τους χώρους.\nΌλα τα δωμάτια στο ξενοδοχείο προσφέρουν ντουλάπα, τηλεόραση επίπεδης οθόνης και ιδιωτικό μπάνιο. Σε όλα υπάρχει επίσης ψυγείο.\nΣτο Setta Alonia σερβίρεται μπουφές πρωινού.\nΤο κατάλυμα απέχει 46χλμ. μόλις από τη Χαλκίδα και 26χλμ. από την\nH αναζήτηση μας στη booking έγινε για αυτό το σαββατοκύριακο (23-25/10/2020), δηλαδή τελευταία στιγμή, και παρόλα αυτά η τιμή είναι κάτι περισσότερο από θελκτική! Για 2 διανυκτερεύσεις (Παρασκευή και Σάββατο) το δίκλινο δωμάτιο με πρωινό κοστίζει μόλις €146!\nΣαββατοκύριακο στην Εύβοια; Γνωρίστε τις ομορφότερες παραλίες της & τα γραφικά της χωριά!\nΕίναι γεγονός ότι η Εύβοια, ειδικά τα τελευταία χρόνια αποτελεί κορυφαίο προορισμό ακόμα και για μονοήμερη εκδρομή. Μια ανάσα από την Αθήνα, έχει υπέροχες παραλίες, μαγευτικά μέρη και μια πρωτεύουσα (που απέχει μόλις 1 ώρα οδικώς) τη Χαλκίδα που είναι η καλύτερη επιλογή για φρέσκο ψάρι, θαλασσινά, ούζο δίπλα στο κύμα και φυσικά για μπάνιο!\nΑν και η Χαλκίδα για τους Αθηναίους είναι η τοπ επιλογή κυρίως για μονοήμερη ή διήμερη εκδρομή το Σαββατοκύριακο, υπάρχουν ακόμη πάρα πολλά μέρη σε όλη την Εύβοια με εκπληκτικές παραλίες που έχουν αναδειχθεί σε κορυφαίους προορισμούς!\nΠάρτε την οικογένεια ή την παρέα σας και ξεκινήστε για μια εκδρομή μέχρι την κοντινή Εύβοια. Εδώ συγκεντρώσαμε κάποιες εξαιρετικές επιλογές για παραλίες τόσο στη Νότια και Βόρεια Εύβοια όσο και στην κεντρική.about:blank\nΕΝΑ ΒΗΜΑ ΑΠΟ ΤΗΝ ΑΘΗΝΑ ΣΤΟ ΔΕΥΤΕΡΟ ΜΕΓΑΛΥΤΕΡΟ ΝΗΣΙ ΤΗΣ ΕΛΛΑΔΑΣ ΘΑ ΒΡΕΙΤΕ ΜΕΡΙΚΕΣ ΑΠΟ ΤΙΣ ΠΙΟ ΕΝΤΥΠΩΣΙΑΚΕΣ ΠΑΡΑΛΙΕΣ ΠΟΥ ΔΙΑΘΕΤΟΥΜΕ! ΓΝΩΡΙΣΤΕ ΤΙΣ…\nΤο γραφικό παραθαλάσσιο χωριό της Λίμνης, οι πιο μικρές και γραφικές Ροβιές ακριβώς δίπλα, τα μοναστήρια μέσα στα δάση, τα φαράγγια και τους καταρράκτες που τις κυκλώνουν και η Αγία Άννα με το άριστα οργανωμένο camping της είναι από τις αγαπημένες μας γωνιές στην Βόρεια Εύβοια.\nΠού βουτάμε: Στην μεγάλη παραλία των Ροβιών, στη χερσόνησο της Λιχάδας και στον Άγιο Γεώργιο και το Γερολίμανο με το καταπράσινο φόντο – τα δέντρα φτάνουν ως τη θάλασσα.\nΣτο βόρειο Ευβοϊκό κόλπο, ανάμεσα στα Καμένα Βούρλα και στην Εύβοια, βρίσκεται μία συστάδα νησιών, που οι ντόπιοι αποκαλούν Σεϊχέλες. Είναι τα Λιχαδονήσια, ένα σύμπλεγμα μικρών νησιών, τα οποία αναδύθηκαν μετά από μεγάλο σεισμό πριν χιλιάδες χρόνια!\nΦύγαμε για ελεύθερο κάμπινγκ στην Εύβοια! Λένε… ότι έχει κάτι καλές παραλίες! (Photos)\nΗ Χιλιαδού με το μικρό της φαράγγι, η Στενή με το βουνό της Δίρφης για φόντο αλλά και πεζοπορίες μέσα στο πράσινο, και η Κύμη είναι από τις καλύτερες βάσεις για χαλάρωση και εξερευνήσεις στο κεντρικό κομμάτι της Εύβοιας που αγναντεύει το Αιγαίο.Aνακαλύψαμε ένα υπέροχο ξενοδοχείο 4 αστέρων με άριστη βαθμολογία στην Εύβοια για μικρές αποδράσεις το φθινόπωρο!\nΠού βουτάμε: Στις δύο παραλίες της Χιλιαδούς, που είναι δημοφιλείς και στις τάξεις των φίλων του ελεύθερου κάμπινγκ και του γυμνισμού. Στον Λιμνιώνα με τα ζεστά, ήσυχα γαλαζοπράσινα νερά και τα λίγα ταβερνάκια γύρω του. Στην παραλία Μουρτερή της Κύμης, αράζοντας παράλληλα σε beach bar, αν θέλετε ξαπλώστρα και καφεδάκια, αλλά χαλαρούς ρυθμούς. Στον Κάλαμο, στην “κρυμμένη” Βύθουρη, στην Πετάλη και στην όμορφη Κορασίδα με τα βότσαλα που μοιάζουν με κουφέτα!\nΕλληνικό νησί στη λίστα με τις καλύτερες κρυμμένες παραλίες του κόσμου!\nΗ Χιλιαδού είναι μια μεγάλου μήκους παραλία με άμμο και βότσαλα κάθε μεγέθους στην κεντρική Εύβοια και κρυστάλλινα, βαθιά νερά στην πλευρά που βλέπει προς το Αιγαίο και συνδέεται με τους πρόποδες του όρους Δίρφη. Έχει βόρειο προσανατολισμό, οπότε συχνά είναι εκτεθειμένη στους δυνατούς ανέμους.\nΟ Κάλαμος είναι ουσιαστικά 2 παραλίες η μία δίπλα στην άλλη με λεπτό κατάλευκο άσπρο πετραδάκι! Η “καλή” και η “κακιά” όπως τις λένε και οι ντόπιοι, οι οποίες χωρίζονται από ένα βράχο. Φτάνοντας δείτε από ψηλά τη θέα, κυριολεκτικά κόβει την ανάσα!\nΗ “κρυμμένη” παραλία Βυθούρι Γλύφαδας προσελκύει το ενδιαφέρον των φυσιολατρών ενώ η θάλασσα, σκούρα από την αντανάκλαση των μαύρων βότσαλων και της μαύρης χοντρής άμμου δημιουργεί ένα μοναδικό τοπίο. Λόγω της ιδιομορφίας της παραλίας ο ήλιος την βλέπει μόνο 6 ώρες το καλοκαίρι.\nΗ Παραλία Πετάλη στην καρδιά της Εύβοιας είναι μια άγριας ομορφιάς παραλία με άμμο και μικρό βοτσαλάκι στη μεριά του Αιγαίου! Η παραλία είναι αρκετά πλατιά και η διαδρομή για την πρόσβασή είναι εντυπωσιακή.\nΗ Παραλία Μουρτερή στην Κεντρική Εύβοια κοντά στην Κύμη είναι ίσως η πιο μεγάλη παραλία του νησιού.Η παραλία έχει άμμο και μικρό βοτσαλάκι, είναι παντακάθαρη λόγο Αιγαίου φυσικά αλλά ιδιαίτερα εκτεθειμένη στους ανέμους! Συχνά το κύμα φτάνει τα 3 και 4 μέτρα ύψος καθώς σκάει στην ακτή.6 υπέροχες παραλίες στην Εύβοια για τα Σαββατοκύριακα του Σεπτεμβρίου!\nΗ Κορασίδα είναι παραλία με βότσαλα που μοιάζουν σαν κουφέτα και κρυστάλλινα, έχει γαλαζοπράσινα νερά και είναι μια από τις γραφικότερες παραλίες της Ελλάδας. Το μέρος αποτελεί τέλειο συνδυασμό βουνού και θάλασσας.\nΣτην Κάρυστο βρίσκεται το πιο απόκοσμο μνημείο της Εύβοιας, ίσως και της Ελλάδας\nΤα χωριουδάκια των Πετριών και των Αγίων Αποστόλων συνδυάζουν την ορεινή γοητεία με τη θαλασσινή αύρα και αποτελούν ωραιότατη βάση εξερεύνησης για το νότιο κομμάτι της Εύβοιας.\nΠού βουτάμε: Στο Κλιμάκι με τα διάφανα νερά και τον αμμώδη βυθό ή στον Χερόμυλο με τα γαλαζοπράσινα νερά και το ψιλό βοτσαλάκι. Στον Άγιο Δημήτριο που μαζί με την γύρω περιοχή αποτελεί πραγματικό αξιοθέατο, στην αμμώδη παραλία του Αρμυριχίου, στον μαγευτικό Λιμνιώνα και στον μικρό κόλπο στο Νημποριό…\nΤο φαράγγι του Αγίου Δημητρίου, η ομώνυμη παραλία ή αλλιώς παραλία Σχινοδαύλεια και το βυζαντινό εκκλησάκι του 11ου αι. αποτελούν πραγματικά αξιοθέατα που θα αφήσουν στον επισκέπτη όμορφες αναμνήσεις. Στην παραλία εδώ γυρίστηκε και η ταινία Deep end.\nΗ παραλία Αρμυρίχι (Αλμυρίχι την λένε κάποιοι εσφαλμένα) αποτελείται από άμμο και μικρά πετραδάκια. Βρίσκεται μέσα σε έναν όρμο και για τον λόγο αυτό είναι σχετικά προστατευμένη από τους αέρηδες του Αιγαίου.\nΟ Λιμνιώνας είναι μια παραμυθένια παραλία στην Εύβοια! Έχει καταπληκτική αμμουδιά, αλλά και χοντρό βοτσαλάκι, έχει καταγάλανα νερά ενώ τα τελευταία χρόνια είναι ιδιαίτερα κοσμική.\nΤο Νημποριό είναι ένας μικρός σχετικά κόλπος της Νότιας Εύβοιας, ανάμεσα στα Στύρα και το Μαρμάρι, απέναντι από το Μαραθώνα. Λόφοι αγκαλιάζουν την πλάτη του και μικρές χαράδρες οδηγούν στα…παραλιακά επίπεδα χωραφάκια.\nΤο 5άστερο ξενοδοχείο στο Μέτσοβο με βαθμολογία 9 που επιλέγει ο Τάσος Δούσης!\nΤρία ονειρεμένα ξενοδοχεία στη Δημητσάνα με βαθμολογία που αγγίζει το απόλυτο 10 και τιμή μέχρι €70!\nΞενοδοχεία με θέα


Εορτασμός της Αγίας Κυριακής στη Λέρο (βίντεο & φωτο) - ΒΗΜΑ ΟΡΘΟΔΟΞΙΑΣ\nΕορτασμός της Αγίας Κυριακής στη Λέρο (βίντεο & φωτο)\n🕐 Τελευταία ενημέρωση: 08-07-2014 | 14:17:32 - Πρώτη δημοσίευση: 08-07-2014 | 14:17:32\nΜε λαμπρότητα και φέτος εορτάσθηκε, στο ομώνυμο νησάκι, η μνήμη της Αγίας Κυριακής στη Λέρο, καθώς και στα υπόλοιπα παρεκκλήσια του νησιού.\nΤο απόγευμα της παραμονής, Κυριακή 6 Ιουλίου, με πλοιάριο, ο Αρχιερατικός Επίτροπος πρωτ. Νικόδημος Φωκάς, συνοδευόμενος από τον αρχιμ. Στέφανο Κατέ, ιεροκήρυκα της Ι. Μητροπόλεως, τα μέλη της Επιτροπής Ανεγέρσεως του Ναϋδρίου, τον Δήμαρχο Λέρου κ. Μιχ. Κόλια και πλήθος πιστών, μετέβησαν στο νησάκι της Αγίας Κυριακής, όπου ετελέσθη πανηγυρικός Εσπερινός μετ’ αρτοκλασίας.\nΑν και τις προηγούμενες ημέρες η θάλασσα ήταν αρκετά «αγριεμένη», με 7-8 μποφόρ, την ημέρα του εορτασμού ήταν γαλήνια κι έτσι περισσότεροι από 350 προσκυνητές έσπευσαν να τιμήσουν την μνήμη της Αγίας, στο γραφικό νησάκι της Λέρου, απέναντι από τον όρμο του Παντελίου.\nΟ πανηγυρικός Εσπερινός έγινε με την αρμόζουσα εκκλησιαστική τάξη και ο ευσεβής λαός είδε το ναΐδριο της Αγίας Κυριακής σχεδόν ολοκληρωμένο και το όνειρο των απανταχού Λερίων να πραγματοποιείται εις μνημόσυνον αιώνιον.\nΟ Αρχιερατικός Επίτροπος πρωτ. Νικόδημος Φωκάς στην σύντομη ομιλία του μετέφερε στους πιστούς τις ευχές του εις Κωνσταντινούπολη απουσιάζοντος Σεβ. Μητροπολίτου μας κ.κ.Παϊσίου, του εμπνευστού και καθοδηγητού του όλου έργου, συνεχάρη την Επιτροπή Ανεγέρσεως για το συνεχές ενδιαφέρον και την συνέχιση των εργασιών για την ολοκλήρωση του Ι.Ναού της Αγίας Κυριακής.\nΕυχαρίστησε όλους τους επώνυμους και ανώνυμους δωρητές, για την υλική και ηθική συμπαράστασή τους.\nΙδιαιτέρως απηύθυνε θερμές ευχαριστίες και συγχαρητήρια στον κ. Γεώργιο Παυλή, πρέσβη της Λέρου στην Αυστραλία, τον μεγάλο χορηγό των οικοδομικών εργασιών για την διαμόρφωση και ευπρεπισμό του περιβάλλοντος χώρου, το συνεργείο των οικοδόμων του κ. Αντώνη Νταλλαρή, τους κ.κ. Γιώργο Κουμπάρο και Γιάννη Ρεμπούλη, για την διάθεση του σκάφους τους για ότι και όποτε χρειαζόταν, για την μεταφορά ανθρώπων και υλικών, την ιχθυοκαλλιέργεια του κ. Σταματίου για την δωρεάν παραχώρηση της «παντόφλας» για την μεταφορά οικοδομικών υλικών και τον χειριστή κ. Νεκτάριο και τους συνεργάτες του, τον ξυλουργό κ. Οδυσσέα Κουρεβέλλη για την δωρεάν κατασκευή του εξοπλισμού της κουζίνας (ντουλάπια, κλπ), την κα Εμίρη Καλλιόπη για την δωρεά καρεκλών και ενός ξυλόγλυπτου τραπεζιού για τους άρτους, και τέλος τις κυρίες που με μεγάλο μόχθο καθάρισαν και ευπρέπισαν τους εσωτερικούς και εξωτερικούς χώρους της Εκκλησίας για τον εορτασμό της Αγίας.\nΕπίσης ανεκοίνωσε την απόφαση του Σεβ. Μητροπολίτου μας κ.κ. Παϊσίου για τον εγκαινιασμό του παρεκκλησίου που, Θεού και καιρού θέλοντος όπως είπε, θα τελεσθεί το Σάββατο 13 προσεχούς Σεπτεμβρίου. Την παραμονή Παρασκευή 12 Σεπτεμβρίου θα γίνει η μεταφορά των Αγίων Λειψάνων και ο Εσπερινός, και το πρωί του Σαββάτου 13 Σεπτεμβρίου τα εγκαίνια και η πρώτη Αρχιερατική Θεία Λειτουργία. Ζήτησε δε από τον Δήμαρχο Λέρου κ. Μιχ. Κόλια και το Δημοτικό μας Συμβούλιο να συνδράμουν στην κατασκευή μιας μικρής προβλήτας – σκάλας, για την ασφαλή αποβίβαση και επιβίβαση των προσκυνητών. Ευχήθηκε δε αυτές οι εργασίες να έχουν ολοκληρωθεί πριν τα εγκαίνια.\nΜετά το πέρας του Εσπερινού, ακολούθησε Ιερά Παράκληση, ενώ μέχρι αργά το βράδυ, γινόταν η επιστροφή και των τελευταίων προσκυνητών.\nΤο πρωί της Δευτέρας, 7 Ιουλίου, ο π. Νικόδημος Φωκάς και ο π. Σέργιος Γουρλάς ετέλεσαν την Θεία Λειτουργία στον Ι. Ναό της Αγίας Κυριακής.\nΠροσκυνηματική Θεία Λειτουργία στην Αγία Κυριακή Καμπιών


Οταν οι δικηγόροι κάνουν θέατρο - Ειδήσεις - νέα - Το Βήμα Online\nΟταν οι δικηγόροι κάνουν θέατρο\n«Η δίκη του Κολοκοτρώνη» σε κείμενο των Μιχάλη Ρέππα – Θανάση Παπαθανασίου γίνεται παράσταση με θίασο αμιγώς νομικών – ποινικολόγων\nΜια παράσταση διαφορετική από τις άλλες, με αντικείμενο μια πραγματική δίκη, τη δίκη του Θεόδωρου Κολοκοτρώνη και του Δημητρίου Πλαπούτα (1834), παρουσιάζεται με τρόπο διαφορετικό: τους ρόλους δεν ερμηνεύουν ηθοποιοί, αλλά νομικοί, ποινικολόγοι κυρίως, μια που η ιδέα ανήκει στην Ενωση Ελλήνων Ποινικολόγων και την Ενωση Ελλήνων Νομικών, e-Θέμις.\nΟ ποινικολόγος, καθηγητής της Νομικής Σχολής Αθηνών, Ηλίας Αναγνωστόπουλος μιλάει για αυτή την πρωτοβουλία, τη σημασία και την αξία της, αλλά και για τη δική του συμμετοχή-εμπειρία στον ρόλο συνηγόρου υπερασπίσεως του Κολοκοτρώνη.\nΚύριε καθηγητά, πώς ξεκίνησε η ιδέα της παράστασης;\n«Θέλαμε ως Ενωση Ελλήνων Ποινικολόγων μαζί με την αντίστοιχη των Νομικών e-Θέμις και τον πρόεδρό της, Δημήτρη Αναστασόπουλο, να οργανώσουμε κάτι ιδιαίτερο για τα 200 χρόνια από την Επανάσταση. Το ερώτημα ήταν πώς… Η πρώτη ιδέα ήταν να οργανώσουμε μια επιστημονική εκδήλωση όπου νομικοί και ιστορικοί θα παρουσιάζαμε όψεις της δίκης του Κολοκοτρώνη -ιστορικό υπόβαθρο, συνταγματικούς, ποινικούς, δικονομικούς προβληματισμούς κ.ο.κ. Αυτή την καλή ιδέα την προχωρήσαμε. Η εκδήλωση έγινε τον περασμένο Σεπτέμβριο στον κήπο του Βυζαντινού Μουσείου. Τώρα στην εκδήλωση του Μεγάρου οι εισηγήσεις που εκδόθηκαν σε τόμο, θα δοθούν στους θεατές αντί προγράμματος».\nΠώς καταλήξατε στο θέατρο;\n«Ο Δημήτρης Αναστασόπουλος και η Ιωάννα Αναστασοπούλου, μέλος του δικού μας ΔΣ, σκέφτηκαν μήπως συνδυάζαμε την επιστημονική εκδήλωση με κάτι θεατρικό. Ημουν επιφυλακτικός αρχικά, λέγοντας όχι σε μια αναπαράσταση της δίκης με τη στενή έννοια. Συζητήθηκε να γίνει ένα είδος θεατρικού δρωμένου, κάπως αφαιρετικού. Από την επικοινωνία μας με τον Σταύρο Καραγιάννη, σκηνοθέτη και της θεατρικής ομάδας του ΔΣΑ, έγινε η επαφή με τους Ρέππα – Παπαθανασίου. Τους άρεσε η ιδέα να πάρουν το αυθεντικό κείμενο των πρακτικών της δίκης ως βάση και να δουν τι μπορούν να κάνουν. Προστέθηκε Χορός γυναικών, κάτι που δίνει κίνηση στην παράσταση. Γιατί σκηνικά, το δικαστικό δράμα έχει ένα είδος στατικότητας».\nΠώς καταλήξατε σε θίασο;\n«Εγώ και πάλι αρχικά ήμουν αντίθετος στην ιδέα να αναλάβουν τους ρόλους δικηγόροι γιατί σκεφτόμουν ότι θα γίνουμε ρεζίλι… Ομως ο σκηνοθέτης επέμενε τουλάχιστον να δοκιμάσει. Εγινε μια πρόσκληση σε ενδιαφερομένους, ακολούθησε ένα είδος οντισιόν και κατέληξε στη διανομή».\nΤο αποτέλεσμα είναι αμιγώς νομικό;\n«Ακριβώς. Εμείς έναντι των ηθοποιών έχουμε το μειονέκτημα ότι δεν είναι η δουλειά μας, δεν κατέχουμε αυτή την τέχνη. Εχουμε όμως το προσόν – όσοι από εμάς είμαστε στα ποινικά ακροατήρια και οι βασικοί συντελεστές έχουμε αυτή την εμπειρία – ότι τη δίκη και στη σκηνική της διάσταση τη γνωρίζουμε και τη βιώνουμε».\nΣτο θέατρο έχουμε τη σύμβαση ότι όλο αυτό είναι ψέμα. Στο δικαστήριο τι ρόλο παίζει τελικά η αλήθεια;\n«Εγώ θα το έθετα διαφορετικά. Η αντιδιαστολή ανάμεσα στην πραγματική αλήθεια και στη δικανική αλήθεια, δεν υφίσταται. Η δίκη έχει τη δική της αλήθεια, που αναζητείται με κανόνες. Καμιά φορά παραιτούμαστε κι από μέσα που θα αποδείκνυαν την αλήθεια γιατί είναι παράνομα. Η αναζήτηση της αλήθειας λοιπόν γίνεται συντεταγμένα, με κανόνες. Αυτό που προκύπτει στο τέλος είναι η δικανική αλήθεια, ούτε καλύτερη ούτε χειρότερη απ’ την αλήθεια. Πέρα απ’ αυτό η ίδια η δίκη έχει σκηνικά στοιχεία, ντεκόρ, ρόλους, αλλά και διαφορετικά χαρακτηριστικά, τα οποία εμείς, άμαθοι, διαπιστώσαμε στις πρόβες: η σημασία άπειρων λεπτομερειών, όπως η ταχύτητα ή ο τρόπος που θα σηκωθώ για να εξετάσω έναν μάρτυρα…».\nΕρμηνεύετε τον Παναγή-Μαρίνο Βαλσαμάκη, συνήγορο υπερασπίσεως του Θεόδωρου Κολοκοτρώνη. Δύσκολος ο ρόλος;\n«Εχουμε μάθει να μιλάμε από στήθους, αλλά εδώ υπάρχει ένα προκαθορισμένο κείμενο κι αυτό έχει μια διαφορά. Επειδή ο θεατρικός χρόνος είναι πολύ πυκνός, δεν υπάρχει χρόνος για προτάσεις-γέφυρες όπως στο δικαστήριο. Ολα είναι συμπυκνωμένα. Μέσα σε συγκεκριμένο χρόνο πρέπει να εκφραστεί όλη η ένταση και η κλίμακα μιας αγόρευσης – αυτή είναι η δυσκολία, όπως και η αλληλεπίδραση με τους υπόλοιπους. Καταλάβαμε όμως γιατί είναι τόσο δύσκολη η δουλειά του ηθοποιού».\nΗ παράσταση είναι ένας αγώνας, συνηγόρων – κατηγόρων, χωρίς να πέφτει ο προβολέας στους δύο κατηγορουμένους. Γιατί;\n«Γιατί έτσι πρέπει να είναι η δίκη – ο κατηγορούμενος δεν έχει μεγάλο διαδικαστικό ρόλο. Η μάχη γίνεται μεταξύ κατηγόρων και συνηγόρων. Εδώ κατηγορούμενοι ήταν τα συγκεκριμένα πρόσωπα, κι αυτό προσέδιδε ειδικό βάρος. Μιλάμε για δύο σύμβολα της Επανάστασης, η παρουσία τους στην αίθουσα σήμαινε πολλά. Ομως η δίκη, διάρκειας έξι εβδομάδων, ήταν ανάμεσα στον κατήγορο Μάσον και στους συνηγόρους.\nΚάτι που και οι Ρέππας – Παπαθανασίου και εμείς θέλαμε να αναδειχθεί από την παράσταση, ήταν ο σημαντικός ρόλος των συνηγόρων. Λόγω της σπουδαίας πράγματι άρνησης του Πολυζωίδη και του Τερτσέτη (σ.σ.: πρόεδρος και μέλος του δικαστηρίου αντιστοίχως) να υπογράψουν την απόφαση και της προσωπικότητας του Κολοκοτρώνη, νομίζουμε ότι ιστορικά ο ρόλος τους δεν είχε αναδειχθεί στη σημαντικότητά του.\nΕπρόκειτο για ανθρώπους πολύ μορφωμένους, τους πρώτους μεγάλους ποινικολόγους της Ελλάδος. Κι αυτό που με εντυπωσίασε διαβάζοντας τα πρακτικά είναι και η δικηγορική οξύνοιά τους. Εφεραν 115 μάρτυρες υπερασπίσεως, πρωτοβουλία-επίτευγμα για την εποχή, και προσπάθησαν να δουν πιθανά ρήγματα στη σύνθεση του δικαστηρίου. Και θαυμάζει κανείς τη στρατηγική της υπεράσπισης: Ο συνήγορος δεν συγκρούεται ως αυτοσκοπός αλλά επιλέγει το πότε και με ποιον, αποβλέποντας στο τελικό αποτέλεσμα».\nΤι μαθαίνει ένας φοιτητής της Νομικής ή ένας νέος δικηγόρος από αυτή τη δίκη;\n«Οτι ακόμα και σε καθεστώτα που δεν είναι δημοκρατικά – βασιλεία είχαμε τότε, χωρίς Σύνταγμα – η δίκη ως διαδικασία και συμβάν αναπτύσσει τόση δυναμική που έχει μια τάση να αυτονομείται. Γιατί κάποιοι από την αντιβασιλεία τότε, ήθελαν συγκεκριμένο αποτέλεσμα και προσπάθησαν γι’ αυτό. Παρ’ όλα αυτά χάρη στη δυναμική που αναπτύσσει μια δημόσια δίκη στο ακροατήριο και στις δυνατότητες που παρέχει, θέλει δεν θέλει η όποια εξουσία, δεν το πέτυχαν. Η δίκη αυτή δημιούργησε ανατροπές. Η άρνηση των Πολυζωίδη και Τερτσέτη προκάλεσε κυβερνητική κρίση, δεν εκτελέστηκε η θανατική ποινή, αργότερα οι αντιβασιλείς ανακλήθηκαν. Κι αυτό δείχνει την αξία και τον ρόλο που έχει ο νομικός μέσα στη δίκη: Να πιστεύει σε αυτό που κάνει, να μην προεξοφλεί το αποτέλεσμα επειδή υπάρχει πολιτικό ενδιαφέρον ή προσπάθεια χειραγώγησης, να μη θεωρεί το παιχνίδι χαμένο – αυτό δεν ισχύει».\n«Η χειραγώγηση επιδιώκεται κατά περίπτωση. Μπορεί σήμερα τα μέσα να είναι λιγότερο χονδροειδή, εν τούτοις πάντα δημιουργούνται ζητήματα προσπάθεια χειραγώγησης. Κι εκεί πάντα αναδεικνύεται η αξία της δίκης ως διαδικασίας αλλά και η ακεραιότητα και ανεξαρτησία των δικαστών και των λοιπών παραγόντων της δίκης. Γιατί και οι συνήγοροι στη δίκη του Κολοκοτρώνη κινδύνευσαν για να κάνουν αυτά που έκαναν. Είναι ένα μεγάλο φωτεινό παράδειγμα. Και για εμάς, εν κατακλείδι, η εμπειρία ήταν μοναδική. Γιατί η γοητεία της καλλιτεχνικής προσπάθειας έχει μια άλλη διάσταση».


Ένα κοριτσάκι, ηλικίας πέντε ετών άφησε την τελευταία του πνοή στη Μονάδα Εντατικής Θεραπείας του Πανεπιστημιακού Νοσοκομείου Ηρακλείου\nΠεντάχρονο κοριτσάκι πέθανε σε ΜΕΘ του Νοσοκομείου Ηρακλείου\n4 Φεβ 2019, 10:15:14 π.μ.\nΈνα κοριτσάκι, ηλικίας πέντε ετών άφησε την τελευταία του πνοή στη Μονάδα Εντατικής Θεραπείας του Πανεπιστημιακού Νοσοκομείου Ηρακλείου όπου μεταφέρθηκε από τους γονείς του την περασμένη Παρασκευή με υψηλό πυρετό.\nΣύμφωνα με τοπικά ΜΜΕ, οι γιατροί έκριναν επιβεβλημένη την εισαγωγή του παιδιού στην Παιδιατρική Κλινική του νοσηλευτικού ιδρύματος, ωστόσο η κατάστασή του έδειχνε σημάδια επιδείνωσης, με αποτέλεσμα να εισαχθεί στη Μονάδα Εντατικής Θεραπείας Παίδων.\nΠαρά τις προσπάθειες των γιατρών, το πεντάχρονο κορίτσι δεν κατάφερε να κρατηθεί στη ζωή. Φως στην αιτία του θανάτου του αναμένεται να ρίξουν οι εργαστηριακές εξετάσεις που έχουν παραγγελθεί, ενώ εξετάζεται το ενδεχόμενο το παιδί να είχε προσβληθεί από μηνιγγίτιδα.


Πελοπόννησος και τουρισμός: τα σχέδια μέχρι το 2020\nΓύρισε τον κόσμο χωρίς να πληρώσει ούτε ένα ευρώ!\nΓια τρίτη χρονιά υλοποιείται το εκπαιδευτικό πρόγραμμα «Γνωρίζω και προβάλλω τη φύση και την ιστορία της Μεσσηνίας», από το Navarino Foundation και το τμήμα Κοινωνικής και Εκπαιδευτικής Πολιτικής του Πανεπιστήμιο Πελοποννήσου, υπό την αιγίδα του υπουργείου Παιδείας.\nΤο πρόγραμμα που λαμβάνει χώρα στο Navarino Natura Hall, στο Navarino Dunes της Costa Navarino, θα ξεκινήσει και φέτος στα τέλη Μαρτίου.\nΗ πρωτοβουλία που ξεκίνησε το 2012, αφορούσε αρχικά σε μαθητές της 5ης και 6ης τάξης δημοτικών σχολείων της Μεσσηνίας. Το 2013 επεκτάθηκε και στη δευτεροβάθμια εκπαίδευση της περιοχής, καλώντας για συμμετοχή στο πρόγραμμα, μαθητές και καθηγητές όλων των τάξεων του γυμνασίου.\nΤο πρόγραμμα αγκαλιάστηκε θερμά από την εκπαιδευτική κοινότητα της Μεσσηνίας με θετική ανταπόκριση και μεγάλη συμμετοχή. Συνολικά, τα δύο τελευταία χρόνια, το παρακολούθησαν περισσότεροι από 1.600 μαθητές και 138 εκπαιδευτικοί από 40 σχολεία της Μεσσηνίας.\nΜέσα από ξεχωριστές διαδρομές και ειδικά σχεδιασμένα προγράμματα, τα παιδιά μαθαίνουν για την προστασία του περιβάλλοντος και το νόημα της αειφορίας και γνωρίζουν τη μοναδική μεσσηνιακή φύση και την ιστορία της περιοχής. Οι ειδικά σχεδιασμένες δραστηριότητες ώστε να εντάσσονται στη διδακτική ύλη των σχολείων, αφορούν στη χλωρίδα και πανίδα της περιοχής, στο πλούσιο θαλάσσιο περιβάλλον, καθώς και στις κλιματικές αλλαγές.\nΚατά τη διάρκεια της περιήγησης, τα παιδιά συμμετέχουν σε ομαδικά πειράματα ή πειράματα επίδειξης ολοκληρώνοντας την επίσκεψη με τον πιο διαδραστικό και διασκεδαστικό τρόπο. Οι μαθητές που συμμετείχαν τις προηγούμενες χρονιές, είχαν μεγάλο ενδιαφέρον, ενεργή συζήτηση και συμμετοχή στο πρόγραμμα, ενώ στη συνέχεια αποτύπωσαν με τη δική τους ξεχωριστή ματιά όσα τους έκαναν εντύπωση από το πλούσιο φυσικό περιβάλλον της περιοχής τους, όπως η λιμνοθάλασσα της Γιάλοβας, αλλά και από τα παγκόσμια φαινόμενα της κλιματικής αλλαγής.\nΜέσα από ζωγραφική, κείμενα, κολάζ και άλλες κατασκευές, περνά η δική τους εμπειρία, για να μεταδοθεί και στις οικογένειες, τους φίλους και τους συμμαθητές τους.\nΕπιλεγμένο υλικό βρίσκεται αναρτημένο στην ιστοσελίδα του Navarino Natura Hall, το οποίο εξελίσσεται σε ένα σημαντικό εκπαιδευτικό κέντρο για τη μεσσηνιακή φύση και το περιβάλλον.


Α. ΛΙΑΚΟΣ: Ο Εθνικός και Κοινωνικός Διάλογος για την Παιδεία - ΧΡΟΝΟΣ online magazine\n[Αφετηριακές θέσεις, όπως δημοσιεύθηκαν στη σελίδα του Υπουργείου:\nΗ επιτροπή διαλόγου δεν είναι μόνο οργανωτής συζητήσεων αλλά και δημιουργός ατζέντας για συζήτηση. Οι μεταρρυθμίσεις για να πραγματοποιηθούν χρειάζονται ευνοϊκό κλίμα και προσδοκίες στις οποίες θα ανταποκριθούν. Αυτές οι προσδοκίες υπάρχουν και πρέπει να αναδειχθούν, να εμπλουτιστούν, να αποσαφηνιστούν, να καλλιεργηθούν. Παράλληλα με τις συζητήσεις θα λειτουργεί η ηλεκτρονική πλατφόρμα Διάλογος στον κόμβο του ΥΠΕΠΘ και στην οποία πολίτες, ομάδες πολιτών και φορείς θα ανεβάζουν τις προτάσεις τους. Η πλατφόρμα θα είναι εμπλουτισμένη και με τα πορίσματα όλων των προηγούμενων διαλόγων για την εκπαίδευση καθώς και των πορισμάτων για την εκπαίδευση των προηγούμενων κυβερνήσεων καθώς και των διεθνών οργανισμών.\nΤο χρονοδιάγραμμα είναι το εξής: Από τα μέσα Ιανουαρίου έως τα μέσα Μαρτίου θα οργανωθούν δημόσιες συζητήσεις σε επί μέρους θέματα σε εβδομαδιαία βάση, παράλληλα και σε αλληλοδραση με τις ειδικές επιτροπές. Έως το τέλος Μαρτίου θα έχει γίνει το πρώτο σχέδιο της έκθεσης της επιτροπής διαλόγου, το οποίο έως το τέλος Απριλίου θα έχει τεθεί σε συζήτηση στην οποία θα πάρει μέρος και η επιτροπή μορφωτικών υποθέσεων της Βουλής.


ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. Ν. ΚΑΣΤΟΡΙΑΣ: ΣΥΝΔΡΟΜΗ ΓΙΑ ΤΟ ΣΥΛΛΟΓΟ ΚΑΙ ΤΗ ΔΟΕ\nΣΥΝΔΡΟΜΗ ΓΙΑ ΤΟ ΣΥΛΛΟΓΟ ΚΑΙ ΤΗ ΔΟΕ\nΗ συνδρομή που καταβάλλουμε ετησίως για τη ΔΟΕ και το σύλλογο μας ανέρχεται στο ποσό των 40 ευρώ (27 κατευθύνονται στη ΔΟΕ και 13 παραμένουν στον σύλλογο). Για τη φετινή σχολική χρονιά, 2012-2013, επειδή η μισθοδοσία μας γίνεται πλέον από την Ενιαία Αρχή Πληρωμών, δεν έχει γίνει ακόμη η τακτοποίηση της συνδρομή μας. Μετά από απόφαση του Δ.Σ. του συλλόγου και τη συνεργασία των υπευθύνων για τη μισθοδοσία μας, σας ενημερώνω ότι θα παρακρατηθεί από το μισθό του Απριλίου το ποσό των 20 ευρώ και από το μισθό του Μαΐου τα υπόλοιπα 20 ευρώ( δηλαδή 10 ευρώ ανά δεκαπενθήμερο).\nΌσον αφορά το «ύψος» της ετήσιας συνδρομής προς τη ΔΟΕ και το σύλλογο μας, είναι ένα θέμα που θα συζητηθεί στην επόμενη τακτική γενική συνέλευση (Μάιος 2013) από την οποία δεν θα πρέπει να λείψει κανείς.


Συγκίνηση: 5χρονος χορεύει για το προσθετικό μέλος που απέκτησε στο δεξί του πόδι (video) | altsantiri\nΣυγκίνηση: 5χρονος χορεύει για το προσθετικό μέλος που απέκτησε στο δεξί του πόδι (video)\n7-05-2019 - 20:53μμ\nΟ μικρός Άχμεντ χαμογελά χαρίζοντας το πιο πλατύ χαμόγελό του, σηκώνει τα χέρια του ψηλά και λικνίζεται στον ρυθμό της μουσικής, υπό τα χειροκροτήματα όσων τον παρακολουθούν!\nΈνα βίντεο που τον δείχνει να γιορτάζει με την ψυχή του για το προσθετικό μέλος που απέκτησε στο δεξί του πόδι, σε ένα ιατρικό κέντρο στην Καμπούλ έχει συγκινήσει το Αφγανιστάν κι όχι μόνο.\nΤο βίντεο διάρκειας περίπου 20 δευτερολέπτων, αναρτήθηκε στο Twitter χθες, Δευτέρα, και σε διάστημα 24 ωρών το έχουν δει πάνω από 500.000 φορές.\n«Είμαι πολύ ευτυχισμένη για εκείνον που απέκτησε αυτό το προσθετικό μέλος και μπορεί τώρα να είναι αυτόνομος», συμπλήρωσε η γυναίκα.\n«Καθώς είναι ένα παιδί που θέλει να παίξει, ήθελε να αποκτήσει ένα προσθετικό μέλος και να προσαρμοστεί ταχύτερα», σε σύγκριση με τους ενήλικες ασθενείς. «Δεν ήθελε απλά να κάθεται μέσα».\nΚαι τα δύο παιδιά έμειναν ανάπηρα. Όμως, ο Άχμαντ, από τη στιγμή που έβαλε το πρώτο προσθετικό μέλος του, σε ηλικία ενός έτους, έμαθε να χορεύει, συνεχίζει η μητέρα του.\nΟ ενθουσιασμός του παιδιού είναι μεταδοτικός! Το βίντεο σχολιάστηκε εκτενώς, με τους χρήστες να χαιρετίζουν το θάρρος και το κουράγιο του ή ακόμα και να προσφέρουν βοήθεια.\n«Αυτό είναι το χαμόγελο της νίκης εναντίον όλων των δυσκολιών της ζωής», γράφει ένας χρήστης του διαδικτύου.


Οι κάτοικοι του Ελσίνκι δεν θα χρειάζεται να χρησιμοποιούν αυτοκίνητα στο μέλλον - Profilnet\nΟι κάτοικοι του Ελσίνκι δεν θα χρειάζεται να χρησιμοποιούν αυτοκίνητα στο μέλλον\nΤο φιλόδοξο σχέδιο της φιλανδικής πρωτεύουσας περιλαμβάνει ένα πρόγραμμα αποτελεσματικό για το δημόσιο συγκοινωνιακό δίκτυο, το οποίο θα καθιστά το αυτοκίνητο απλά περιττό. Το Ελσίνκι έχει ένα σχέδιο για τις μετακινήσεις, χωρίς να χρειάζονται οι κάτοικοί να χρησιμοποιούν το αυτοκίνητο για να ταξιδεύουν με άνεση.\nΤο σχέδιο αυτό περιλαμβάνει τη σταδιακή «μεταμόρφωση» του υπάρχοντος δικτύου δημόσιων μεταφορών σε ένα περιεκτικό σύστημα «κινητικότητας σε ζήτηση», τόσο καλό που δε θα υπάρχει λόγος να αγοράσει κάποιος αυτοκίνητο. Το πλάνο είναι ο μετασχηματισμός των παραδοσιακών μέσων μεταφοράς, δίνοντας στους πολίτες τη δυνατότητα να επιλέγουν σε πραγματικό χρόνο τον τρόπο και το μέσο μεταφοράς τους. Θα μπορούν έτσι να επιλέξουν με κριτήριο την τιμή και την ευελιξία, κερδίζοντας μέσα από την ευκολία χρήσης.\nΟι συνδρομητές της υπηρεσίας θα ορίζουν μια αφετηρία και έναν προορισμό και η εφαρμογή θα εμφανίζει για αυτούς μια πληθώρα επιλογών, από οχήματα χωρίς οδηγούς, μικρά λεωφορεία και ποδήλατα, ακόμη και φέρυ, όλα ως το σύνολο μιας δημόσιας υπηρεσίας. Το ότι η πόλη δεν αστειεύεται φανερώνει η παρουσίαση πέρυσι του Kutsuplus, ενός μικρού λεωφορείου, στο οποίο οι επιβάτες μπορούν να επιλέξουν τα σημεία που θα κατέβουν και ανέβουν μέσω smartphones!\nΟι κεντρικές αρτηρίες της πόλης ασφυκτιούν και μια τέτοια προοπτική φαντάζει ως ανάσα για το πρόβλημα που αντιμετωπίζει το Ελσίνκι. Βέβαια, σε καμία περίπτωση δεν γίνεται να απαλειφθεί η ιδιοκτησία αυτοκινήτων, αφού πολλοί Φινλανδοί έχουν εξοχικά θέρετρα, στα οποία πηγαίνουν με τα αυτοκίνητά τους. Φανερώνει όμως την προοδευτικότητα μιας πόλης που κατανοεί τα προβλήματά της και ψάχνει ρεαλιστικές λύσεις.\nαυτοκίνητο Ελσίνκι Φινλανδία


Πελασγία: Πού πήγε η ερωτική σχέση;\nΠού πήγε η ερωτική σχέση;\nΣτον ενάμιση χρόνο που είναι Πρωθυπουργός το μόνο που παραδέχθηκε στην ίδια τηλεοπτική του συνέντευξη πως έχασε ήταν η... ερωτική σχέση που είχε με τον κόσμο. Επαφή όμως με τον κόσμο, όπως έσπευσε αμέσως μετά να εξηγήσει, εξακολουθεί να έχει, αλλά στον δρόμο του έφυγε ο... ερωτισμός: «Δεν είναι η ερωτική σχέση που είχα όταν ήμασταν στην αντιπολίτευση, αλλά η σχέση υπάρχει» είπε συγκεκριμένα. Δεσμεύτηκε ωστόσο ότι έχει καιρό να την ξανακερδίσει: «Θα κερδίσουμε αυτόν τον κόσμο με τα αποτελέσματα της πολιτικής μας το φθινόπωρο του '19», προαναγγέλλοντας ότι\nοι εκλογές θα διεξαχθούν στο τέλος της τετραετίας. Ευσεβείς πόθοι θα πείτε, αλλά για τους βουλευτές του ΣΥΡΙΖΑ και τους υπουργούς ο ερωτισμός με τον κόσμο χάθηκε προ πολλού, αφού οι περισσότεροι δεν τολμούν να κυκλοφορήσουν, ή εάν προτιμάτε να βγουν έξω από τα σπίτια τους στις εκλογικές τους περιφέρειες. Τι άλλο νομίζουν ότι θα κάνουν άραγε ώστε το φθινόπωρο του '19 ο κόσμος να τους... ξαναερωτευτεί;\nΑυτό το παιδάριο, που δεν είχε βάλει ούτε ένα ένσημο πριν γίνει πρωθυπουργός, συνεχίζει να μαθαίνει κούρεμα στου κασίδι το κεφάλι. Σε άλλες σοβαρές χώρες θα τον είχαν διώξει με τις κλωτσιές οι ΔΙΚΟΙ ΤΟΥ ΨΗΦΟΦΟΡΟΙ. Στην Ελλάδα παρακολουθούμε απαθείς και στοιχισμένοι πίσω από κάποιους πολιτικούς και δημοσιογράφους.\nΔυστυχώς αυτή η ομάδα που μας κυβερνά είναι πολύ επίμονη και μαχητική. Τους θυμάμαι ως ομάδα Μπανιά μέσα στους κόλπους του Αναθεωριτισμού και πάντα είχαν το ένστικτο της επιβίωσης.\nΑυτή η ομάδα είχε διαχυθεί σε πολλά κόμματα και ο βασικός της πυρήνας ανά πάσα στιγμή μπορεί να τους ανακαλέσει στην ενεργό τάξη. Όταν θα συμβεί ΚΑΙ αυτό δεν θα ξεκολλήσουν από το σβέρκο μας.\nΕπίσης θυμάμαι ότι όλη αυτή η ομάδα είχε άριστες σχέσεις με όλες τις μορφές της οικονομικής ολιγαρχίας και στα ζούλα περνούσαν πρόσωπα σε θέσεις κλειδιά.\nΣάββατο, 16 Ιουλίου 2016 - 9:26:00 π.μ. EEST


Μετατροπή χαρακτήρων και κειμένου σε εκθέτες ή δείκτες στο Pages στο Mac - Apple Υποστήριξη (GR)\nΜετατροπή χαρακτήρων και κειμένου σε εκθέτες ή δείκτες στο Pages στο Mac\nΥπάρχουν δύο τρόποι για την ανύψωση ή το χαμήλωμα κειμένου σε σχέση με το γειτονικό κείμενο:\nΜετατροπή χαρακτήρων σε εκθέτη ή δείκτη: Με αυτόν τον τρόπο οι χαρακτήρες μετακινούνται πιο πάνω ή πιο κάτω και γίνονται μικρότεροι, το οποίο είναι, για παράδειγμα, χρήσιμο για την προσθήκη συμβόλων πνευματικών δικαιωμάτων ή εμπορικών σημάτων.\nΠροσαρμογή της μετατόπισης της γραμμής βάσης: Με αυτόν τον τρόπο μπορείτε να προσαρμόσετε με ακρίβεια τη θέση του κειμένου χωρίς να αλλάξετε το μέγεθός του.\nΕπιλέξτε τους χαρακτήρες που θέλετε να ανυψώσετε ή να χαμηλώσετε.\nΣτην ενότητα «Γραμματοσειρά», κάντε κλικ στο , μετά κάντε κλικ στο αναδυόμενο μενού «Γραμμή βάσης» και επιλέξτε «Εκθέτης» ή «Δείκτης».\nΕάν θέλετε να συνεχίσετε να πληκτρολογείτε κανονικό κείμενο μετά τον εκθέτη ή τον δείκτη, κάντε κλικ ακριβώς μετά τον χαρακτήρα εκθέτη ή δείκτη, κάντε κλικ στο στην πλαϊνή στήλη, κάντε κλικ στο αναδυόμενο μενού «Γραμμή βάσης» και μετά επιλέξτε «Προεπιλογή».\nΜπορείτε επίσης να χρησιμοποιείτε συντομεύσεις πληκτρολογίου για να εφαρμόζετε γρήγορα εκθέτες ή δείκτες σε επιλεγμένο κείμενο. Για εκθέτη, πατήστε Control-Shift-Command-Σύμβολο συν (+). Για δείκτη, πατήστε Control-Command-Σύμβολο μείον (-).\nΑνύψωση και χαμήλωμα κειμένου χωρίς αλλαγή του μεγέθους του\nΑν θέλετε να ανυψώσετε ή να χαμηλώσετε κείμενο σε σχέση με το κείμενο που βρίσκεται δίπλα του χωρίς να αλλάξετε το μέγεθός του, προσαρμόστε τη μετατόπιση της γραμμής βάσης.\nΣτην ενότητα «Γραμματοσειρά», κάντε κλικ στο και μετά κάντε κλικ στα βέλη δίπλα από την τιμή «Μετατόπιση γραμμής βάσης» για να ανυψώσετε ή να χαμηλώσετε το επιλεγμένο κείμενο.\nΔημιουργία αριθμητικών επιθημάτων κατά την πληκτρολόγηση\nΜπορείτε να διαμορφώσετε το Pages έτσι ώστε να δημιουργεί αριθμητικά επιθήματα καθώς πληκτρολογείτε (όπως τους εκθέτες ος και η).\nΣτην ενότητα «Μορφοποίηση», επιλέξτε το πλαίσιο επιλογής «Αριθμητικά επιθήματα εκθετών».\nΠροσθήκη κουμπιών για εκθέτη και δείκτη στη γραμμή εργαλείων\nΜπορείτε να προσθέτετε κουμπιά στη γραμμή εργαλείων για να εφαρμόζετε γρήγορα εκθέτες και δείκτες σε επιλεγμένο κείμενο.\nΕπιλέξτε «Προβολή» > «Προσαρμογή γραμμής εργαλείων» (στο μενού «Προβολή» στο πάνω μέρος της οθόνης).\nΣημείωση: Το μενού «Προβολή» στη γραμμή εργαλείων του Pages δεν περιλαμβάνει αυτήν την επιλογή.\nΜεταφέρετε τα κουμπιά «Εκθέτης» και «Δείκτης» στη γραμμή εργαλείων.\nΓια να αφαιρέσετε τα κουμπιά, επιλέξτε «Προβολή» > «Προσαρμογή γραμμής εργαλείων» και μετά σύρετε τα κουμπιά μακριά από τη γραμμή εργαλείων μέχρι να εξαφανιστούν.\nΔείτε επίσηςΠροσθήκη μαθηματικών εξισώσεων στο Pages στο MacΑυτόματη μορφοποίηση κλασμάτων στο Pages στο MacΤόνοι και ειδικοί χαρακτήρες στο Pages στο MacΠροσαρμογή της απόστασης χαρακτήρων στο Pages στο MacΔημιουργία και χρήση στιλ χαρακτήρων στο Pages στο Mac\nΠροηγούμενη Προσθήκη αρχιγραμμάτων Επόμενη Μορφοποίηση κειμένου σε Κινεζικά, Ιαπωνικά ή Κορεατικά


Μποτίλια Στον Άνεμο: Γκουτζα(μα)νηδες κι Αλαφ(ρ)ογιώργοι: Ακόμα κι αν τους πουλήσει ο Μπούτας και το ΚΚΕ (1:00) ‒ Τέτοιο πράμα αυτός δεν άκουσε (1:55) και ελεύθερη κουβέντα κάνουμε ‒ Ε(θνικά) Ρ(εντίκολα) Τ(ιποτολογίας) - (VIDEO)\nΓκουτζα(μα)νηδες κι Αλαφ(ρ)ογιώργοι: Ακόμα κι αν τους πουλήσει ο Μπούτας και το ΚΚΕ (1:00) ‒ Τέτοιο πράμα αυτός δεν άκουσε (1:55) και ελεύθερη κουβέντα κάνουμε ‒ Ε(θνικά) Ρ(εντίκολα) Τ(ιποτολογίας) - (VIDEO)\nΤετάρτη 10/02/2016 - 10:36\nΌλα τα παπαγαλάκια σε διάταξη μάχης για να συκοφαντήσουν τον αγώνα των αγροτών και ιδιαίτερα τις δυνάμεις που εκφράζουν τα συμφέροντα των μικρομεσαίων αγροτών. Στο μάτι όλων τους μπήκε το συλλαλητήριο των αγροτών την Παρασκευή που αποφάσισε η σύσκεψη των αγροτικών μπλόκων την περασμένη Κυριακή. Τι ανακάλυψε, λοιπόν, ο δημοσιογράφος του «Πρώτου Θέματος» Σπύρος Γκουτζάνης, σε χτεσινή εκπομπή της ΕΡΤ; Ότι «ο Β. Μπούτας, που ζήταγε παλιά όλα τα κιλά όλα τα λεφτά, έρχεται στην Αθήνα για να κάνει διάλογο με τον Τσίπρα και να κλείσει τους αγώνες». (Σημ. Μπ.: Ειπώθηκε όπως ακριβώς είναι γραμμένο στον τίτλο).\nΠού τα βρήκε αυτά ο εν λόγω δημοσιογράφος; Προφανώς στη φαντασία του ή τα άντλησε από τα διάφορα βρώμικα επιτελεία της συκοφαντίας και παραπληροφόρησης που βάζουν στο στόχαστρο τους αγρότες που κινητοποιούνται. Την απάντηση, βέβαια, την πήρε από τον ίδιο τον Β. Μπούτα και τον Ρ. Μαρούδα, που παρενέβησαν στην εκπομπή λίγα λεπτά αργότερα.\nΕτικέτες Αγρότες, Αντικομμουνισμός, Ασφαλιστικό, ΜΜΕ, Μποτίλιες στα ΜΜΕ, VIDEO Αναρτήθηκε από Φτερο στο Πελαγο στις 7:12 μ.μ.


Artcore magazine :: 125 χρόνια πριν… (Camera Obscura, Εικαστικά)\nΉταν κάπου εκεί στα 1888, όταν η εταιρία Kodak παρουσίασε την πρώτη φωτογραφική μηχανή, που απευθύνονταν στο ευρύ κοινό με την ονομασία Kodak No.1, ακολουθούμενη από το σλόγκαν, «Εσείς πατάτε το κουμπί, εμείς κάνουμε τα υπόλοιπα».\nΗ Kodak No.1 ήταν πραγματικά επαναστατική καινοτομία για την εποχή της. Η εμφάνισή της καθαρά μινιμαλιστική. Ένα απλό ξύλινο κουτί με δερμάτινη επένδυση και δυνατότητα να τραβάει 100 φωτογραφίες, σε μια σχετικά χαμηλή τιμή, αν σκεφτεί κάνεις, ότι η φωτογραφία εκείνη την εποχή αποτελούσε πολυτέλεια.\nΗ χρήση της ήταν τόσο απλή, που πραγματικά ανταποκρινόταν στο σλόγκαν της εταιρίας. Το μόνο που χρειαζόταν να κάνει ο χρήστης ήταν, αφού τραβήξει και τις 100 στάσεις που διέθετε η κάμερα, να την στείλει πάλι πίσω στην εταιρία. Η Kodak επέστρεφε και πάλι τη μηχανή με 100 νέες στάσεις και μαζί με 100 κυκλικές εκτυπώσεις των φωτογραφιών, διαστάσεων 2,5 ιντσών.\nΌλο το κόστος με τα σημερινά δεδομένα ήταν 650$ για τη φωτογραφική μηχανή και 250$ για κάθε επαναφόρτισή της πίσω στην εταιρία. Κάπως έτσι βέβαια φτάσαμε στη σημερινή εποχή, όπου με πολύ λιγότερα χρήματα για μια κάμερα, τραβάμε εκατοντάδες φωτογραφίες, απλά σε μία μας έξοδο, με μηδενικό κόστος.\nΧάρη στο National Media Μuseum και φυσικά το Αrtcore, μπορούμε να δούμε μερικές από εκείνες τις φωτογραφίες, που έβγαλαν οι πρώτοι ερασιτέχνες φωτογράφοι στην ιστορία της ανθρωπότητας.\nΟι παρακάτω εικόνες μας δείχνουν στοιχεία της καθημερινής ζωής των ανθρώπων της δεκαετίας του 1890, μιας εποχής, που η φωτογραφία εκτός από πολυτέλεια, θεωρούνταν ακόμα κάτι το μαγικό και παράξενο. Επίσης, μπορούμε να δούμε τα θέματα, που προκαλούσαν το ενδιαφέρον στα μάτια εκείνων των ερασιτεχνών φωτογράφων, που σίγουρα πολλοί σύγχρονοι επαγγελματίες θα ζήλευαν.


Κορωνοϊός: Την Παρασκευή ανοίγει η πλατφόρμα εμβολιασμού για τα άτομα με νοσήματα αυξημένου κινδύνου – Σκέψεις για εμβολιασμό στα φαρμακεία | MEGA TV\nΈξι στους δέκα πολίτες θα έχουν εμβολιαστεί μέχρι το τέλος Ιουνίου, ενώ δύο ακόμα ηλικιακές ομάδες παίρνουν σειρά για να εμβολιαστούν.\n«Στροφές» ανεβάζει η επιχείρηση «Ελευθερία», με στόχο το 57% του πληθυσμού να είναι καλυμμένο εμβολιαστικά έως τα τέλη Ιουνίου.\nΤην Παρασκευή 16 Απριλίου ανοίγουν τα ραντεβού για τα άτομα αυξημένου κινδύνου, ακολουθούν στις 21 Απριλίου τα άτομα ηλικίας 55 – 59 ετών και οι εκπαιδευτικοί, ενώ στις 25/04 θα ξεκινήσουν οι διαδικασίες για τους πρώτους εμβολιασμούς των πολιτών ηλικίας 50 – 54 ετών.\nΤην αισιοδοξία έρχεται να ενισχύσει και το εμβόλιο της Johnson & Johnson που θα είναι σύντομα διαθέσιμο στη χώρα μας, με τους ειδικούς να αφήνουν ανοιχτό το ενδεχόμενο το συγκεκριμένο εμβόλιο να γίνεται και από φαρμακοποιούς και ιδιώτες γιατρούς.\nΗ συζήτηση γύρω από την AstraZeneca, πάντως, εξακολουθεί να προκαλεί προβληματισμό σε μερίδα πολιτών.\nΣύμφωνα με τους ειδικούς, η πιθανότητα εγκεφαλικής θρόμβωσης μετά από εμβολιασμό με AstraZeneca είναι μόλις 1 προς 100.000 δόσεις.\nΜε στόχο καμία δόση να μην πάει χαμένη, η κυβέρνηση εξετάζει και το ενδεχόμενο να δοθεί δυνατότητα σε νεότερους των 60, να εμβολιαστούν πρόωρα με AstraZeneca, εφόσον το επιθυμούν.\nΠρόωρη η συζήτηση για τα παιδιά\nΟι πρώτες κλινικές μελέτες για το εμβόλιο της Pfizer σε άτομα 12 – 15 ετών, δείχνουν 100% αποτελεσματικότητα. Οι ειδικοί εκτιμούν, πάντως, ότι είναι πολύ πρόωρο να γίνεται λόγος για συστάσεις εμβολιασμού.\nΤην Πέμπτη, ένα ακόμη εμβολιαστικό κέντρο ανοίγει τις πύλες του, αυτήν τη φορά στην Πάτρα, με δυνατότητα να διεκπεραιώνει καθημερινά μέχρι 900 εμβολιασμούς.\nΟι Αρχές εκτιμούν ότι στις 10 Μαΐου η Ελλάδα θα έχει ξεπεράσει τα 3 εκατομμύρια εμβολιασμών, προκειμένου να επανέλθει σταδιακά σε κανονικούς ρυθμούς ζωής.


Συνδικάτο Οικοδόμων & Συναφών Επαγγελμάτων Ν. Κοζάνης: Καμία αύξηση στα τιμολόγια θέρμανσης – νερού. Φτάνει πια, αρκετά πληρώσαμε! | Kozani Media\nΣυνδικάτο Οικοδόμων & Συναφών Επαγγελμάτων Ν. Κοζάνης: Καμία αύξηση στα τιμολόγια θέρμανσης – νερού. Φτάνει πια, αρκετά πληρώσαμε!\nΤην στιγμή που χρυσοπληρώνουμε ρεύμα, λαϊκά αγαθά, βενζίνη για να κινηθούμε, πετρέλαιο και ξύλο για να ζεσταθούμε, δημοσιεύματα αναφέρουν πως δρομολογούνται από την διοίκηση της ΔΕΥΑΚ αυξήσεις στα τιμολόγια τηλεθέρμανσης και νερού που ήδη χρυσοπληρώναμε.\nΕνώ σήμερα υπάρχει θέμα διαβίωσης σε αρκετές λαϊκές οικογένειες, κάποιοι επιλέγουν για άλλη μια φορά να φορτώσουν τα βάρη των ανατιμήσεων στις δικές μας πλάτες. Είναι τεράστιες οι ευθύνες της κυβέρνησης.\nΤο μεροκάματο η και το μηνιάτικο δεν φτάνει πλέον ούτε για τα βασικά καθώς μια σειρά κοινωνικές ανάγκες με την άνοδο των τιμών το εξανεμίζουν.\nΑρκετά ανεχτήκαμε αυτή την κατάσταση, η υπομονή μας εξαντλήθηκε. Δεν δεχόμαστε να πληρώσουμε εμείς για ακόμη μια φορά για να βγαίνει το κεφάλαιο αλώβητο με κέρδη και φοροαπαλλαγές.\nΔεν θα απολογηθούμε – ούτε θα λογοδοτήσουμε εμείς για το πανάκριβο ρεύμα, νερό θέρμανση. Να απολογηθούν αυτοί που μας πουλούσαν υποσχέσεις πως με την πράσινη ανάπτυξη και την απελευθέρωση της αγοράς ηλεκτρικής ενέργειας θα μειώνονταν το «ενεργειακό κόστος», η «σπατάλη ενέργειας» και θα προστατεύονταν το περιβάλλον! Τα είδαμε και τα καλά του ανταγωνισμού με την τιμή της MWh να αγγίζει τα 400 ευρώ. Τελικά το «ενεργειακό κόστος» το πληρώνουμε και θα το πληρώσουμε εμείς.\nΚαλούμε κάθε εργαζόμενο στην κινητοποίηση την Πέμπτη 23.12 στις 6μμ για να μην περάσουν οι σχεδιαζόμενες αυξήσεις στα τιμολόγια της ΔΕΥΑΚ.\nΚαλούμε κάθε εργαζόμενο να αντιδράσει, να ξεσηκωθεί, να πάρει την κατάσταση στα χέρια του για να υπερασπίσει το εισόδημα αλλά και τα δικαιώματα του.\nΚαμία αύξηση στα τιμολόγια της τηλεθέρμανσης και του νερού. Μείωση στα τιμολόγια στους άνεργους, τους χαμηλά αμειβόμενους εργαζόμενους, στους χαμηλοσυνταξιούχους. Καμία διακοπή παροχής σε φτωχά εργατικά –λαϊκά νοικοκυριά.\nΕπέκταση του δικτύου τηλεθέρμανσης και σε άλλους οικισμούς, αντικατάσταση του δικτύου ύδρευσης με αυτό σύγχρονων προδιαγραφών.\nΔιαγραφή χρεών ανέργων , απόρων χαμηλόμισθων , χαμηλοσυνταξιούχων που αποδεδειγμένα δεν έχουν να πληρώσουν.\nΝα συνεχιστεί απρόσκοπτα η λειτουργία του ΑΗΣ Αγίου Δημητρίου ώστε να εξασφαλίζεται η θερμική ενέργεια για την λειτουργία της τηλεθέρμανσης.\nΚαμία αλλαγή των εργασιακών δικαιωμάτων των εργαζομένων της ΔΕΥΑΚ, προσλήψεις προσωπικού με μόνιμη και σταθερή δουλειά.


Κεφίρ: Τι είναι και τι μπορεί να προσφέρει στον οργανισμό μας; | BLOKO\nΑρχική / Διατροφή / Υγεία / Κεφίρ: Τι είναι και τι μπορεί να προσφέρει στον οργανισμό μας;\nΚεφίρ: Τι είναι και τι μπορεί να προσφέρει στον οργανισμό μας;\n8/23/2017 09:43:00 π.μ. Διατροφή , Υγεία Edit\nΤο κεφίρ ή κεφίρι είναι ένα σύνθετο συμβιωτικό μίγμα μικροοργανισμών που οι γηγενείς λαοί των χωρών του Καυκάσου και της Μέσης Ανατολής καταναλώνουν πολλούς αιώνες τώρα.\nΟυσιαστικά είναι ένα ρόφημα, που παραδοσιακά γίνεται με αγελαδινό γάλα ή κατσικίσιο γάλα και το οποίο έχει υποστεί ζύμωση.\nΑυτό γίνεται με την προσθήκη «σπόρων» κεφίρ στο γάλα. Δεν πρόκειται ακριβώς για σπόρους, με τη συμβατική έννοια της λέξης, αλλά για καλλιέργειες ζυμομυκητών και βακτηρίων γαλακτικού οξέος, που μοιάζουν με κομμάτι από κουνουπίδι στην εμφάνιση.\nΈτσι, βασικά, το κεφίρ είναι ένα ρόφημα, αλλά οι κόκκοι κεφίρ είναι η απαραίτητη «πρώτη ύλη» για να παραχθεί αυτό το ρόφημα. Τα βακτήρια γαλακτικού οξέος μετατρέπουν τη λακτόζη στο γάλα σε γαλακτικό οξύ και γι' αυτό έχει ξινή γεύση, όπως το γιαούρτι, αλλά με μια λεπτότερη υφή.\nΤα ροφήματα κεφίρ που δεν προέρχονται από γαλακτοκομικά προϊόντα γίνονται με νερό καρύδας, γάλα καρύδας ή άλλα γλυκά υγρά. Ωστόσο, αυτά τα προϊόντα δεν θα έχουν την ίδια θρεπτική αξία όπως εκείνα με βάση το κανονικό γάλα.\nΤο κεφίρ παρασκευάζεται από πλήρη σε λιπαρά γαλακτοκομικά προϊόντα και δεν είναι μόνο μια σπουδαία πηγή ασβεστίου, αλλά και βιταμίνης Κ2. Αυτή η θρεπτική ουσία παίζει κεντρικό ρόλο στο μεταβολισμό του ασβεστίου από το σώμα, ενώ έχει συνδεθεί επιστημονικά με μειωμένο κίνδυνο καταγμάτων κατά τουλάχιστον 81%.\nΤα προβιοτικά σε ζυμωμένα γαλακτοκομικά προϊόντα πιστεύεται ότι αναστέλλουν την ανάπτυξη ενός όγκου, επειδή καταφέρνουν να περιορίσουν το σχηματισμό καρκινογόνων ενώσεων, ενώ ταυτόχρονα ενισχύουν το ανοσοποιητικό σύστημα. Αυτός ο προστατευτικός ρόλος έχει καταδειχθεί σε διάφορες εργαστηριακές μελέτες.\nΓια το λόγο αυτό, το κεφίρ μπορεί να είναι χρήσιμο αν έχετε προβλήματα με την πέψη.\nΤα βακτήρια του γαλακτικού οξέος σε ζυμωμένα γαλακτοκομικά προϊόντα (όπως το κεφίρ και το γιαούρτι) μετατρέπουν τη λακτόζη σε γαλακτικό οξύ, οπότε το τελικό ρόφημα περιέχει πολύ λιγότερη λακτόζη από το γάλα. Περιέχουν, επίσης, ένζυμα που μπορούν να βοηθήσουν τον οργανισμό να διασπάσει τη λακτόζη ακόμη περισσότερο.\nΕπίσης, να έχετε κατά νου ότι είναι δυνατόν να παραχθεί κεφίρ που να είναι 100% χωρίς λακτόζη, χρησιμοποιώντας νερό καρύδας, χυμό φρούτων ή κάποια άλλη μη-γαλακτοκομική πρώτη ύλη.\nΟι αλλεργίες προκαλούνται από φλεγμονώδεις αντιδράσεις ενάντια σε κατά τ' άλλα αβλαβείς περιβαλλοντικές ουσίες. Τα άτομα με υπερευαίσθητο ανοσοποιητικό σύστημα είναι πιο επιρρεπή σε αλλεργίες, οι οποίες με τη σειρά τους μπορεί να οδηγήσουν σε παθήσεις, όπως το άσθμα.


Μαρτυρία σοκ: "Είχα σχέση με τον 19χρονο. Τον είχα γνωρίσει στα 14 μου. Στην αρχή ήταν πολύ καλός μαζί μου. Μετά από τον ένα μήνα…" | fthis.gr\nΤετάρτη 05 Δεκεμβρίου 2018, 13:40\n- Τελευταία ενημέρωση: 05/12/2018, 14:35\nΜαρτυρία σοκ είχαμε στην εκπομπή της Τατιάνας Στεφανίδου, Μαζί Σου, καθώς μίλησε τηλεφωνικά πρώην σύντροφος του 19χρονου Αλβανού, που φέρεται να δολοφόνησε με συνεργό τον 21χρονο Ροδίτη την άτυχη φοιτήτρια στη Ρόδο.\nΌπως ανέφερε η πρώην σύντροφος του 19χρονου, οι δυο τους χώρισαν καθώς εκείνος ήταν πολύ βίαιος και είχε συνεχώς σεξουαλικές ορέξεις. Μάλιστα πριν από λίγο καιρό, όπως αποκάλυψε η ίδια, ο 21χρονος Ροδίτης ξεκίνησε να της στέλνει μηνύματα ζητώντας της να συναντηθούν.\n«Είχα σχέση με τον 19χρονο. Τον είχα γνωρίσει στα 14 μου. Στην αρχή ήταν πολύ καλός μαζί μου. Μετά από τον ένα μήνα είχε συνέχεια σεξουαλικές ορέξεις. Συνέχεια. Εγώ ήμουν τρελά ερωτευμένη μαζί του. Δεν ήθελα να τον χάσω με τίποτα, οπότε υπέκυψα. Αλλά ήθελε συνέχεια πάντα να γίνεται αυτό. Μετά ήταν κάπως βίαιος. Όταν γινόταν η επαφή ήταν καλός και μετά κάπως περίεργος. Είχε τύχει να μου σηκώσει μια φορά χέρι όταν δεν ήθελα να το κάνω μαζί του. Το έπαιζε πολύ νταλικέρης, ήταν πάντα χάλια χαρακτήρας. Είχε κρατήσει έναν χρόνο. Όταν χωρίσαμε δεν με άφησε ήσυχη. Μετά ο Ροδίτης επίμονα μου ζητούσε να βρεθούμε και εγώ αρνιόμουν. Μου έλεγε να συναντηθούμε. Πάντα βράδυ. Πάντα επέμενε να βρεθούμε στο συγκεκριμένο σημείο κοντά στο σπίτι μου. Όταν έμαθα για τη δολοφονία έπαθα σοκ. Κατάλαβα πως ίσως και εγώ ήμουν στόχος», είπε μεταξύ άλλων, η πρώην σύντροφος του 19χρονου.\nΠΡΩΗΝ ΣΥΝΤΡΟΦΟΣ 19ΧΡΟΝΟΥ


Ο Iratus μιλά στο neolaia.gr - neolaia.gr .\nΟ Iratus μιλά στο neolaia.gr\nΜε αφορμή την εμφάνισή του στο CUonStage Hip Hop Edition, ο Iratus μας παρουσιάζεται κι απαντά στις ερωτήσεις μας!\nΜάθε περισσότερα για τη μεγάλη συναυλία, εδώ!\n1. Iratus. Οργισμένος. Οργισμένος από τι;\nΜακάρι να μπορούσα να δώσω μια ικανοποιητική απάντηση πάνω σε αυτή την ερώτηση πλέον. Ο λόγος που το λέω αυτό είναι ότι τα επίθετα που με εκφράζουν πλεόν δεν είναι τα ίδια με αυτά που με εξέφραζαν στην εφηβεία, όταν βγήκε το Iratus.\n2. Τι σημαίνει ο Κορυδαλλός για σένα;\nΘα σου απαντήσω με στίχους που θα εμπεριέχονται στο νέο μου δίσκο που νομίζω ότι απαντάει στην ερώτηση και με το παραπάνω. Λέει:\n«Ο Κορυδαλλός είναι πουλί\nμα εγώ μεγάλωσα δίπλα σε φυλακή\nκαι τα φτερά μου έχουν κελί\nοι φίλοι μου και εγώ πετάμε\nστην αλήθεια αυτή\nγι’ αυτό η γη θα μας καλεί\nαν δεν πετάξουμε όλοι μαζί.»\n3. Μπαίνεις στο βαν για περιοδεία. Τι μουσική παίζει;\nΠαίζει από Τόνη Σφήνο μέχρι Aretha Franklin, από Χατζηφραγκέτα μέχρι RNS και από Kanye West μέχρι Prodigy. Ό,τι σηκώνει το κλίμα, δηλαδή. Γενικά η ομάδα που κάνω περιοδείες, συνήθως κοιμάται στο μεταφορικό μέσο, οπότε λίγη σημασία έχει.\n4. Ξυπνάς ένα πρωί και παίζεις το ονειρεμένο live. Σε ποιο venue και με ποιους είναι;\nΕίμαι στο Madison Square Garden στη Νέα Υόρκη με Kanye, Earl Sweatshirt, Kendrick και Eminem.\n5. Περιέγραψέ μας το CU OnStage με μία φράση/λέξη!\nΔιαφορετικό από τα συνηθισμένα.


Μια απάντηση σε ένα άρθρο για την αμφιφυλοφιλία | Κίνηση «Απελάστε το Ρατσισμό»\nΑΡΧΙΚΗ ΣΕΛΙΔΑ Μια απάντηση σε ένα άρθρο για την αμφιφυλοφιλία\nΜια απάντηση σε ένα άρθρο για την αμφιφυλοφιλία\nΚείμενο Απάντηση στο «ΚΑΡ»\nΑγαπητοί φίλοι της “Κίνησης Απελάστε τον Ράτσισμό»,\nAρχικά θα θέλαμε να συστηθούμε, για αυτό παραθέτουμε το κείμενο της ομάδας για τη Bi Visibility Day (Ημέρα Ορατότητας Αμφιφυλόφιλων) και να σας ευχαριστήσουμε για την προσπάθεια σας στην ανάδειξη της ημέρας. Έπειτα, θα θέλαμε να εκθέσουμε τους προβληματισμούς μας σχετικά με το κείμενο που αναδημοσιεύτηκε από το 10percent.gr στην ιστοσελίδα της Κίνησης με τίτλο “Is there any good bi ή αλλιώς το «δράμα» της αμφιφυλοφιλίας” .\nΤο κείμενο της ομάδας μας:\nΈτσι λοιπόν, ο Σεπτέμβρης είναι ο γενέθλιος μήνας για την ομάδα Bi Sparkle. Στις αρχές του μήνα έγινε η πρώτη συνάντηση και τώρα γιορτάζουμε τη Bi Visibility Day (Ημέρα Ορατότητας Αμφιφυλόφιλων). Μια πολύ όμορφη σύμπτωση.\nΜε αφορμή την Ημέρα Ορατότητας Αμφιφυλόφιλων, πρέπει να θυμόμαστε ότι δεν υπάρχουν μόνο δύο άκρα της ανθρώπινης σεξουαλικότητας. Το φάσμα της είναι μεγαλύτερο, πολυπλοκότερο και δεν περιορίζεται στη μονοσεξουαλικότητα. Πολύ συχνά όμως παραβλέπεται το γεγονός ότι ανάμεσά μας βρίσκονται και οι, συχνά παρεξηγημένοι, αμφί. Είτε θύματα στερεοτύπων, είτε άγνοιας, συνήθως βρίσκονται στο περιθώριο, από άτομα εκτός και εντός LGBTIQ+ κοινοτήτων. …\nΌσον αφορά το σχολιασμό του κειμένου, που είναι και ο βασικός λόγος αυτής της\nεπικοινωνίας, θα θέλαμε να αναφέρουμε όσο πιο συνοπτικά τους προβληματισμούς μας :\n• Ο ορισμός που αποδίδεται στο κείμενο αναφέρεται στα δύο κυρίαρχα φύλα, το ανδρικό και το γυναικείο. Αυτό που τα περισσότερα αμφιφυλόφιλα άτομα αποδέχονται σαν ορισμό είναι ότι αμφιφυλόφιλος/η είναι οποιος/α έλκεται (συναισθηματικά ή σεξουαλικά ή με οποιονδήποτε άλλο τρόπο) από δύο ή περισσότερα φύλα (διεμφυλικά, μεσοφυλικά κλπ), όχι απαραίτητα την ίδια στιγμή και όχι απαραίτητα με τον ίδιο ακριβώς τρόπο και ένταση.\n• Γενικότερα θεωρούμε προβληματική τη μόνιμη αναγωγή στο δίπολο των φύλων, η οποία αποκλείει και περιθωριοποιεί άτομα που δεν ανήκουν σε αυτό και ήδη βιώνουν πολλαπλές καταπιέσεις. Είναι ελαττωματικό να αναπαράγονται αυτοί οι διαχωρισμοί σε ένα κείμενο που προσπαθεί να φέρει στο φως τις περιθωριοποιήσεις που βιώνουν άτομα της LGBTIQ+ κοινότητας.\n• Η γλώσσα που χρησιμοποιείται στο κείμενο είναι ιδιαιτέρως κακοποιητική και προσβλητική. Ο χαρακτηρισμός για τις τρανς γυναίκες “εγχειρισμένες” είναι υποτιμητικός και βίαια τρανσφοβικός, διότι ανάγεται μια ολόκληρη ταυτότητα μιας μεγάλης καταπιεσμένης ομάδας ανθρώπων στο αν έχουν κάνει εγχείρηση ή όχι, που ούτε σημασία έχει, ούτε μας αφορά, ούτε καθορίζει την αξία τους ως ανθρώπους, ούτε καταδεικνύει οποιαδήποτε ταυτότητά τους. Από την παραπάνω φράση γίνεται φανερό πως δεν υπάρχει διάθεση ανάλυσης των κοινωνικών δομών που χτίζουν ορισμένες προκαταλήψεις. Επιπλέον η φράση «οι αρρενωποί γκέι που αντιπαθούν τους κουνιστούς» είναι βουτηγμένη στην εσωτερικευμένη ομοφοβία. Έτσι φαίνεται σα να πρόκειται για απλές αντιπάθειες μεταξύ αντίθετων ομάδων, ενώ η παρουσίασή τους ως τέτοιες το μόνο που κάνει είναι να μηδενίζει ανθρώπους και συμπεριφορές, με κερασάκι στην τούρτα όπως αναφέρθηκε παραπάνω τον χυδαίο τρανσφοβικό λόγο.\n• Η συγγραφέας αναφέρεται ελάχιστα στους αμφί άντρες γιατί δε θέλει να κάνει αυτό που κάνουν άλλοι (το οποίο μένει αδιευκρίνιστο). Μπορούμε να αντιληφθούμε/μαντέψουμε ότι αναφέρεται στους γκέι άντρες, οι οποίοι όντως καταλαμβάνουν το μεγαλύτερο ποσοστό της ορατότητας της LGBTIQ+ κοινότητας, οπότε γινόμαστε μάρτυρες για άλλη μία φορά ενός φαινομένου αμφιαποκλεισμού (bi erasure). Οι αμφί άντρες βιώνουν έντονη καταπίεση, περιθωριοποίηση και αποκλεισμό, τόσο από τις LGBTIQ+ όσο και από τις ετεροφυλοφιλικές κοινότητες. Η δικαιολογία είναι ότι γίνεται αρκετή συζήτηση για τους άνδρες άρα θα ήταν καλό να αναφερθεί και να αναλυθεί περισσότερο η γυναικεία αμφιφυλοφιλία. Αφήνοντας εμάς να αναρωτιώμαστε πού είναι αυτά τα άπειρα άρθρα για τους αμφί άντρες. Άρα, με τον τρόπο που το παρουσιάζει, προσπαθώντας να ενισχύσει την ορατότητα των γυναικών, συντελεί στον αποκλεισμό τους.\n• Αναφέρεται στην αμφισεξουαλικότητα ανακυκλώνοντας το στερεότυπο ότι αν είσαι αμφί προτιμάς να βγαίνεις με τα πάντα κι τους πάντες και ότι δεν υπάρχει η προαναφερθείσα αμφιφοβία από ετεροφυλόφιλους και λεσβίες. Παράλληλα χρησιμοποιεί έντονα σεξιστικό λόγο, ο οποίος συμπυκνώνεται στην φράση «αν είσαι μάγκας και με στρέιτ γυναίκες», διαιωνίζοντας την αντίληψη ότι οι ετεροφυλόφιλες γυναίκες είναι αντικείμενα που κερδίζονται ή άβουλα όντα που πείθονται να αλλάξουν σεξουαλικό προσανατολισμό. Δεν ειναι “μαγκιά” να συνάψεις σχέση με έναν άνθρωπο που εκτιμάς ή να κάνεις σεξ με έναν άνθρωπο που γουστάρεις. Το σεξ και οι σχέσεις μας δεν είναι κάποιο παιχνίδι επιβολής ή επίδειξης στυλ, ειναι η καθημερινότητά μας.\n• Τέλος αναφέρει ότι είναι must να είσαι αμφί, έτσι η αμφισεξουαλικότητα μετατρέπεται σε επιλογή lifestyle και παύει να θεωρείται σεξουαλικός προσδιορισμός. Μην ξεχνάμε όμως ότι must θεωρείται και το να είσαι ετεροφυλόφιλος/η, εφόσον ζούμε σε ομοφοβικές, αμφιφοβικές, τρανσφοβικές, σεξιστικές, πατριαρχικές κοινωνίες. Δε χρειαζόμαστε να μας «χρυσώσει» κανείς το χάπι. Αυτό που είμαστε δεν ειναι κάτι κακό, κάτι ιδιαίτερο, κάτι εξωτικό, κάτι που πρέπει να θεωρείται μόδα και glamorous.\nΓια όλους τους παραπάνω λόγους και κατανοώντας την προσπάθεια σας να αναδείξετε την αμφισεξουαλικότητα, ζητούμε να δημοσιοποιήσετε την επιστολή μας.


Η Victoria Beckham ξεκινάει κανάλι στο youtube με beauty tutorials! – TLIFE – TVnea.gr\nΗ Victoria Beckham ξεκινάει κανάλι στο youtube με beauty tutorials! – TLIFE\nΌταν μας πρωτοσυστήθηκε στα 90’s η Victoria Beckham ήταν απλώς η Posh από τις Spice Girls. Ok, δεν είναι τόσο… απλώς, αλλά σε σχέση με την εξέλιξη της πορείας της η Posh το έκανε να δείχνει έτσι. Τα τελευταία δέκα χρόνια είναι σχεδιάστρια ρούχων του πολύ πετυχημένου brand που φέρει το όνομά της, έχει κάνει δύο συνεργασίες με την Estee Lauder, έχει πρωταγωνιστήσει στα εξώφυλλα της Vogue και αποδεικνύεται πως είναι Superwoman!\nΓιατί μόνο μια Superwoman που έχει κλεισμένες τις 23 από τις 24 ώρες της ημέρας (χωρίς ο ύπνος να περιλαμβάνεται κάπου) αποφασίζει να κάνει κάτι ακόμη για να αξιοποιήσει και αυτή τη μία ώρα! Το huge νέο, λοιπόν, είναι ότι η Victoria Beckham ανοίγει κανάλι στο youtube όπου θα κάνει beauty tutorials και θα μοιράζεται styling tips και άλλα.\nTo νέο η ίδια το μοιράστηκε μέσα από ένα βίντεο που γύρισε με τον Derek Blasberg, fashion και beauty director του νέου της καναλιού, ενώ μέρος αυτού του βίντεο ανέβασε και η ίδια στο instagram της.\n«Τον Σεπτέμβριο, κατά την διάρκεια του London Fashion Week, ο Derek με επισκέφτηκε στο κατάστημά μου για να γιορτάσουμε τα δέκα χρόνια του brand στον χώρο της μόδας. Σήμερα, έχω σπουδαία νέα να μοιράστώ μαζί σας! Θα ξεκινήσω το δικό μου κανάλι στο youtube με video tutorials, styling tips και πολλά νέα πράγματα από εμένα. Μείνετε συντονισμένοι και κάνετε εγγραφή στο κανάλι μου! Φιλιά, VB!», έγραψε η Victoria Beckham για αυτό το βίντεο.\nΠαρά το γεγονός ότι η ίδια δεν έχει ανεβάσει ακόμη κάποιο νέο βίντεο, έχει ήδη 23.000 subscribers ενώ μας παροτρύνει να δούμε ένα video tutorial που είχε ανεβάσει πέρυσι πρώτη φορά και έχει να κάνει με γιορτινό μακιγιάζ.\nΠάτησε play για να φρεσκάρεις τη μνήμη σου παρακάτω κι εν τω μεταξύ αγωνιούμε για το πρώτο tutorial στο ολοκαίνουργιο κανάλι της!


Κάλυψη και απόκρυψη – Λυκαων\nΚάλυψη και απόκρυψη\nΈτσι όπως έχουν γίνει τα πράγματα σήμερα, το να βρεθούμε εν μέσω πυρών δεν θα είναι κάτι σπάνιο. Δεν είμαι ο ειδικός στο να αναλύσω τι πρέπει και τι δεν πρέπει να κάνουμε σε μια περίπτωση πυροβολισμού, αυτό θα το αφήσω για άλλους. Όμως πρέπει όλοι μας να καταλάβουμε καλά, δύο έννοιες οι οποίες κάνουν την διαφορά, ανάμεσα στη ζωή και στο θάνατο… την κάλυψη και την απόκρυψη.\nΕίναι δύο διαφορετικές έννοιες, τις οποίες λίγοι είναι ικανοί να καταλάβουν έμπρακτα την διαφορά τους. Κάλυψη, σημαίνει ότι βρίσκομαι πίσω από κάποιο υλικό/αντικείμενο το οποίο μπορεί να σταματήσει μια ή και περισσότερες σφαίρες. Απόκρυψη, σημαίνει ότι κρύβομαι πίσω από κάτι, ώστε να μην με βλέπει αυτός που πυροβολεί. Δεν σημαίνει όμως ότι αν με πυροβολήσουν εκείνη την στιγμή η σφαίρα θα σταματήσει στο αντικείμενο αυτό.\nΑν για παράδειγμα, κρυφτώ μέσα σε ένα θάμνο, μπορεί ο δράστης να μην με βλέπει και να την γλιτώσω. Αν όμως πυροβολήσει, τότε πιθανότατα θα με χτυπήσει. Αυτό είναι απόκρυψη, κρύβομαι από το οπτικό πεδίο του δράστη. Η απόκρυψη δεν είναι μια 100% ασφαλής μέθοδος. Είναι μια προσωρινή λύση, μέχρι να βρούμε τρόπο, να έχουμε πραγματική κάλυψη από τα πυρά.\nΚαι εδώ τα πράγματα γίνονται δύσκολα. Πόσο σίγουροι είστε ότι ένα αντικείμενο, στο οποίο κρυφτήκατε από πίσω για να καλυφθείτε, μπορεί να σταματήσει μια σφαίρα. Μια πόρτα προσφέρει κάλυψη; ένα τραπέζι ριγμένο στο πλάι; Το πρόβλημα με την κάλυψη, είναι ότι τις περισσότερες φορές το θύμα, δεν ξέρει ότι στην ουσία δεν είναι καλυμμένος. Είτε από φόβο/τρόμο, είτε από απειρία, το άτομο, αναζητά κάλυψη πίσω από αντικείμενα, που τελικώς δεν του την προσφέρουν.\nΓια να είναι σίγουρος κάποιος ότι είναι καλυμμένος, θα πρέπει να έχει αρκετή εμπειρία σε όπλα και πυρομαχικά, πραγματάκι δύσκολο για την πλειοψηφία του κόσμου. Ένας γενικός κανόνας, σε μια πραγματική κατάσταση, για να είμαστε καλυμμένοι, είναι να βρούμε ένα όσο πιο παχύ αντικείμενο (τοίχος, κορμός κτλ). Τραπέζια και απλές πόρτες ξεχάστε τα, δεν προσφέρουν κάλυψη, αλλά προκάλυψη. Αν δείτε το παρακάτω βίντεο, μάλλον θα αναθεωρήσετε τις απόψεις σας για το τι σας προσφέρει κάλυψη ή όχι.\nΕπίσης, ένα υλικό που προσφέρει κάλυψη σε ένα πυροβολισμό, ίσως να μην προσφέρει κάλυψη σε πολλαπλούς πυροβολισμούς. Άρα δεν πρέπει να εφησυχαζόμαστε επειδή στεκόμαστε πίσω από έναν απλό τοίχο. Κάντε μια έρευνα στο Internet με τους όρους cover(=κάλυψη) και concealment(=απόκρυψη) και θα μάθετε περισσότερα.\n3 thoughts on “Κάλυψη και απόκρυψη”\nΠολύ σημαντικό είναι πρώτα απ’ όλα να αξιολογήσουμε την απειλή.\nΤί θέλω να πω..\nΚάποιος βάλει προς εσάς για διάφορους λόγους\n1. Για εκφοβισμό\n2. Σας θεωρεί ως απειλή και πυροβολεί για να κερδίσει χρόνο για να διαφύγει\n3. Έχει κάνει χρήση ουσιών (οπότε δεν σκέφτεται σωστά)\n4. Έχει όντως πρόθεση να σας σκοτώσει\nΣτις περισσότερες των περιπτώσεων όταν δεν πρόκειται για πραγματικό σενάριο τακτικού/ανορθοδόξου πολέμου, ο βάλλοντας δεν έχει πραγματική πρόθεση να σας σκοτώσει. Να γίνει αντιληπτό οτι σε όλες τις παραπάνω περιπτώσεις, υπάρχει πρόθεση στην εκπλήρωση του αντικειμενικού σκοπού του βάλλοντα με κάθε δυνατό μέσο. Σημασία όμως έχει οτι αναλόγως των προθέσεων και του ιστορικού πριν την έναρξη της επίθεσης διαφοροποιείται η κλιμάκωση της έντασης του επεισοδίου και τα αποτελέσματά της.\nΔηλαδή ευκολότερα μπορείς να αποφύγεις ένα συμβάν εκφοβισμού, ή εν παραδείγματι αξιολογώντας οτι ο άλλος πυροβολεί λόγω φόβου…υπάρχουν μεγαλύτερες πιθανότητες να μπορέσεις να του δείξεις οτι του παραχωρείς χρόνο και χώρο για να διαφύγει.\nΣε κάθε περίπτωση όμως οι προφυλάξεις και συμβουλές που δίνει το παρόν άρθρο είναι εύστοχες.\nΕιδικότερα για την επιλογή κάλυψης πίσω από υλικά μη ικανά να σταματήσουν το βλήμα που προορίζεται για εσάς.\nΈνα βλήμα είναι προτιμότερο να σας χτυπήσει και να σας διαπεράσει παρά να συναντήσει αντίσταση κι έπειτα να σας χτυπήσει.\nΑυτό όσο παράλογο κι αν ακούγεται ισχύει, καθώς ένα βλήμα κατά την πρόσκρουσή του σε ένα σταθερό αντικείμενο αποκτά μειωμένη κινητική ενέργεια αλλά ταυτόχρονα παραμορφώνεται σε όγκο.\nΔηλαδή ένα βλήμα που θα έκανε σε ένα ανθρώπινο σώμα μια οπή λίγο μεγαλύτερη από το διαμέτρημά του, σε μία δεδομένη πρόσκρουση με κάποιο αντικείμενοι θα “ανοίξει” 30% περισσότερο με αποτέλεσμα να κάνει μεγαλύτερη ζημιά σε εσωτερικά όργανα.\nΓενική τακτική που πρέπει κατά περίπτωση να ακολουθείται είναι\n1. του διαλόγου στοχεύοντας στη λογική του βάλλοντα (κι όχι στο θυμικό)\n2. Αν υπάρχουν αιτήματα από αυτόν συνεργαστείτε ήρεμα (ζωή πάνω από το χρήμα).\n3. Αν τα παραπάνω αποτύχουν φερθείτε ως “ερπετά” (στόχος η επιβίωση) κι όχι ως “πίθηκοι” (στόχος η νίκη)\n4. Ακολουθείστε τον κανόνα “όταν είσαι έξω, μπες μέσα! Όταν είσαι μέσα βγες έξω”\n5. Μειώστε τον σωματικό σας όγκο (συσπείρωση σώματος) τρέχοντας με τυχαία ζιγκ-ζαγκ\n6. Αν σας έχει στο οπτικό του πεδίο μην κρυφτείτε…ΤΡΕΞΤΕ\n7. Τρέξτε χρησιμοποιώντας έξυπνα οποιαδήποτε εμπόδια βρίσκονται στη διαδρομή σας\n8. Ακόμα κι αν δεχτείτε βλήμα ΤΡΕΞΤΕ! (80% πιθανότητα να επιζήσετε σε σχέση με 2 χτυπήματα)\nΝα θυμάστε πάντα οτι η πραγματική ζωή ΔΕΝ ακολουθεί τους κανόνες του Χόλιγουντ όπου όλοι πάντα καταφέρνουν να καλυφθούν κι οτι οι βάλλοντες έχουν απεριόριστα πυρομαχικά και καταπληκτικό σημάδι.\nΟ γενικός κανόνας είναι : Τ-Ρ-Ε-Ξ-Τ-Ε\nΓιατί δεν μας τα γράφεις αυτά και περισσότερα.. σε ένα άρθρο, του στυλ “Τι κάνουμε σε περίπτωση πυροβολισμού”; 😉\nΕλήφθη ! 🙂


Έτοιμοι για το Ευρωπαϊκό Πρωτάθλημα πινγκ πονγκ των Νέων | Onsports.gr\nhome ΣπορΆλλα ΣπορΈτοιμοι για το Ευρωπαϊκό Πρωτάθλημα πινγκ πονγκ των Νέων Κοινοποιήστε\nΈτοιμοι για το Ευρωπαϊκό Πρωτάθλημα πινγκ πονγκ των Νέων\tΣυντάκτης: Onsports Team\nΔημοσίευση: Πέμπτη, 12 Ιουλίου 2012 12.01\nΑπό την Παρασκευή (13/07) ένα μείγμα αθλητών με σημαντική εμπειρία από Ευρωπαϊκά Πρωταθλήματα πινγκ πονγκ των Νέων θα αγωνιστεί για πρώτη φορά στην καθιερωμένη διοργάνωση στο Σβέσατ.\t«Παλιοί» και «νέοι» δηλώνουν έτοιμοι για το ετήσιο κορυφαίο event των μικρών ηλικιών. Φανερώνουν τη θετική τους σκέψη για την πορεία των ελληνικών χρωμάτων και βάζουν ως κύρια επιδίωξη την άνοδο στο ομαδικό από τη Β΄ στην Α΄ ευρωπαϊκή κατηγορία. Λίγες ώρες πριν από τη μεσημεριανή αναχώρηση της 15μελούς αποστολής για την Αυστρία, έκαναν δηλώσεις οι σημερινοί πρωταθλητές Ελλάδας στο απλό της κατηγορίας τους, μιλώντας και για λογαριασμό των συμπαικτών τους. Στη δύσκολη προσπάθεια αναφέρθηκαν ο έφηβος Κωνσταντίνος Κωνσταντινόπουλος, η νεάνιδα Κατερίνα Τόλιου, ο παις Κωνσταντίνος Αγγελάκης και η κορασίδα Γεωργία Χατζηλυγερούδη. Η τελευταία θα κάνει την παρθενική της συμμετοχή σε Ευρωπαϊκό πρωτάθλημα νέων, όπως επίσης η συμπαίκτριά της Φιλία Εμίρη, αλλά και οι Γιάννης Παπαδάκης, Νίκος Αντωνιάδης και Κωνσταντίνα Παρίδη. «Είναι πρόκληση για μας να πετύχουμε μία διάκριση στο Ευρωπαϊκό πρωτάθλημα. Ειδικά αν κάτι τέτοιο μπορεί να βοηθήσει προς την ανάπτυξη του αθλήματος στη χώρα μας και σε ευκαιρίες για πιο συχνούς αγώνες στο εξωτερικό και για τους μικρότερους σε ηλικία αθλητές», τόνισε ο πρωταθλητής Ελλάδας του απλού νέων Κωνσταντίνος Κωνσταντινόπουλος και συνέχισε: «Έχουμε μεγάλη όρεξη για δράση, καθώς μάλιστα πέρσι δεν μπορέσαμε να πάμε στην αντίστοιχη διοργάνωση, ενώ για μένα αυτοί θα είναι οι πρώτοι διεθνείς αγώνες στη σεζόν. Είχα και διαβάσματα, πάντως έκανα πετυχημένη σεζόν και πήγα καλά και στο σχολείο. Πάω στην Αυστρία με πολύ καλή ψυχολογία επομένως, θέλουμε το καλύτερο και αν μπούμε στις θέσεις ανόδου θα είναι θαυμάσιο αποτέλεσμα για την ομάδα των νέων. Όσο για το ατομικό, το πόσο μπορώ να προχωρήσω εξαρτάται και από την κλήρωση».\nΗ Κατερίνα Τόλιου έχει τη μεγαλύτερη εμπειρία απʼ όλα τα παιδιά, καθώς στα 17 της είναι βασική αθλήτρια της εθνικής γυναικών και μέσα στη σεζόν έζησε σπουδαίες παραστάσεις με συμμετοχή σε Παγκόσμιο και Ευρωπαϊκό πρωτάθλημα, αλλά και Ευρωπαϊκό Προολυμπιακό τουρνουά! «Με βοήθησαν πολύ αυτοί οι αγώνες φέτος και σίγουρα έχω μία εικόνα για τη δυναμικότητα των άλλων χωρών. Θα κάνω το καλύτερο που μπορώ, είμαι σε καλή κατάσταση και μακάρι να με ευνοήσει και η κλήρωση. Ξέρω ότι σε αρκετά παιχνίδια θα καθορίσουν οι λεπτομέρειες την τελική έκβαση, άρα πρέπει να είμαι απόλυτα συγκεντρωμένη και προσεκτική. Οι πολύτιμες εμπειρίες που αποκόμισα στα τουρνουά των γυναικών μπορούν να με βοηθήσουν σε αυτό», επισήμανε η πρωταθλήτρια Ελλάδας του απλού νεανίδων, που έχει έντονη παρουσία και σε Ευρωπαϊκά νέων 3. «Στο απλό θα είμαι πολύ ευχαριστημένη αν προχωρήσω στην 8άδα ή τη 16άδα. Στο ομαδικό θα κυνηγήσουμε την άνοδο και αρχικά επιδιώκουμε την πρωτιά στο γκρουπ. Θεωρώ πως η Λιθουανία είναι η πιο δύσκολη ομάδα, ενώ η Εσθονία έχει μία πολύ επικίνδυνη παίκτρια με την οποία έχω αγωνιστεί».\nΟ Κωνσταντίνος Αγγελάκης πήρε μέρος σε δύο διεθνή όπεν φέτος και μαζί με τους Ηλία Μιχαηλίδη, Δήμητρα-Θωμαΐδα Τσεκούρα, Κωνσταντίνα Παρίδη, Γεωργία Χατζηλυγερούδη και Νίκο Αντωνιάδη ήταν από τα παιδιά που είχαν έστω μία τέτοια εμπειρία τη σεζόν αυτή (σ.σ. οι τρεις πρώτοι αγωνίστηκαν στο Παγκόσμιο Σχολικό πρωτάθλημα, οι δύο τελευταίοι σε τουρνουά). Αθλητής με αμυντικό στυλ παιχνιδιού, δείχνει με τα αποτελέσματά του στο εξωτερικό τις δύο τελευταίες χρονιές ότι μπορεί να φτάσει σε καλό πλασάρισμα και στο Ευρωπαϊκό πρωτάθλημα. «Ο στόχος που βάζω για το ατομικό είναι η είσοδος στη 16άδα του ατομικού, που πιστεύω ότι θʼ αποτελέσει καλή πορεία κι από κει και πέρα αν προχωρήσω κι άλλο θα είναι υπέροχο. Στο ομαδικό θέλουμε νʼ ανέβουμε στην Α΄κατηγορία και αν κρίνω από τη γνώμη που σχημάτισα στα διεθνή τουρνουά για αθλητές άλλων ομάδων, μπορούμε να τα καταφέρουμε», υπογράμμισε ο επί τριετία πρωταθλητής Ελλάδας του απλού παίδων και συμπλήρωσε: «Είναι δύσκολες όλες οι ομάδες στο γκρουπ, θέλουν μεγάλη προσοχή και πρέπει νʼ αποδώσουμε σύμφωνα με τις ικανότητές μας. Θεωρώ ότι πιο δύσκολο είναι το Ισραήλ με τον Νταβίντοφ. Έχουμε δουλέψει πολύ και στο διπλό με τον Νίκο και αισιοδοξώ ότι θα πάμε καλά».\nΗ Γεωργία Χατζηλυγερούδη περιμένει να έχει στην αρχή το φυσιολογικό άγχος της πρώτης συμμετοχής, αλλά είναι σίγουρη ότι μέρα με τη μέρα θα νιώθει πιο άνετα. «Ναι, είναι η πρώτη φορά και για μένα και για τη συμπαίκτριά μου τη Φιλία, που θα πάμε σε Ευρωπαϊκό πρωτάθλημα και είμαστε ενθουσιασμένες. Όσο να ʽναι υπάρχει κάποιο άγχος, αλλά πιστεύω ότι παιχνίδι με το παιχνίδι θα παίζω πιο ελεύθερα και θʼ αποδίδω καλύτερα», είπε η πρωταθλήτρια Ελλάδας του απλού κορασίδων και πρόσθεσε: «Έχουμε κάνει καλή προπόνηση με τη Φιλία κι εκτιμώ ότι βρισκόμαστε στην κατάλληλη κατάσταση. Έχουμε δουλέψει και το διπλό, ψυχολογικά είμαστε καλά και θα κάνουμε τα πάντα για να καλύψουμε το ντεζαβαντάζ απέναντι στις αντιπάλους, οι οποίες έχουν μεγαλύτερη εμπειρία και να έχουμε αξιόλογη πορεία. Θέλουμε πολύ την άνοδο ώστε να προβάλλουμε και το άθλημά μας και τη χώρα. Δεν νομίζουμε ότι έχουμε μεγάλη διαφορά από άλλες χώρες, όπως έχω καταλάβει και από διεθνή τουρνουά, στα οποία έχω αγωνιστεί, και θα προσπαθήσουμε για το καλύτερο».\nΟΙ ΑΓΩΝΕΣ ΤΩΝ ΕΛΛΗΝΙΚΩΝ ΟΜΑΔΩΝ ΣΤΗΝ ΠΡΕΜΙΕΡΑ\nΚαι τα τέσσερα ελληνικά συγκροτήματα έχουν βρεθεί στο γκρουπ Ι (το 5ο της 2ης κατηγορίας) και στην πρώτη φάση θα παίξουν με το σύστημα ένας προς όλους. Για να διεκδικήσουν την άνοδο στην Α΄κατηγορία (επίπεδο 1) θα πρέπει αρχικά να πάρουν μία από τις δύο πρώτες θέσεις του γκρουπ. Αν τερματίσουν στην 1η, μπορούν να φτάσουν στο ταμπλό των θέσεων 1-16 κι εκτός από την προαγωγή στην κορυφαία κατηγορία να πετύχουν κι ένα πολύ καλό πλασάρισμα. Αν αρκεστούν στη 2η θέση, τότε θα πάνε στην παραπάνω κατηγορία μόνο αν κατακτήσουν τη 17η θέση των αγώνων.\nΟι νέοι (που θα έχουν στον πάγκο τον σωματειακό προπονητή Χρήστο Βατσακλή) έχουν κληρωθεί με τις Σλοβενία, Λευκορωσία και Βουλγαρία.\nΟι νεάνιδες (με υπεύθυνο τον ομοσπονδιακό τεχνικό Σωκράτη Παπασάβογλου) με την Εσθονία και τη Λιθουανία. Το Μαυροβούνιο απέσυρε τη συμμετοχή του.\nΟι παίδες (τους οποίους θα καθοδηγήσει ο σωματειακός προπονητής Λουίτζι Σκέμβρης) είναι επικεφαλής στο γκρουπ κι έχουν το Ισραήλ, τη Σκωτία και τη Μολδαβία.\nΟι κορασίδες (με κόουτς τον σωματειακό προπονητή Γιάννη Κορδούτη) θα κοντραριστούν με τις Σλοβακία, Φιλανδία και Βοσνία/Ερζεγοβίνη.\nΟι ομάδες των νέων και των παίδων αρχίζουν την προσπάθεια για τα ελληνικά χρώματα. Σύμφωνα με το πρόγραμμα, που έχει δημοσιευτεί στην ιστοσελίδα των αγώνων, στις 10 το πρωί ώρα Ελλάδας οι νέοι αντιμετωπίζουν τη Σλοβενία και οι παίδες τη Μολδαβία. Στις 12:00 οι κορασίδες συναντούν τη Σλοβακία και στις 14:00 οι νεάνιδες την Εσθονία. Επίσης αύριο, στις 16:00, οι νέοι θα τεθούν αντιμέτωποι με τη Λευκορωσία και οι παίδες με τη Σκωτία. Τέλος, στις 18:30 οι κορασίδες θʼ αγωνιστούν με τη Φιλανδία και στις 20:30 θα δώσουν δεύτερο παιχνίδι και οι νεάνιδες απέναντι στη Λιθουανία.\n* Σύμφωνα πάντα με την ιστοσελίδα των αγώνων στις 18:00 γίνεται η τελετή έναρξης. Στις 15 του μήνα θα διεξαχθούν οι κληρώσεις για το απλό και στις 16 για τα διπλά. Το ομαδικό θα ολοκληρωθεί στις17 Ιουλίου, στις 18 ίσως υπάρξει ρεπό και μέχρι τις 22 του μήνα θα γίνουν τα ατομικά αγωνίσματα. Όπως κάθε χρόνο προβλέπονται και αγώνες «παρηγοριάς» για τα παιδιά, που αποκλείονται στα προκριματικά ή τον 1ο γύρο του απλού.\n* Τα ζευγάρια των διπλών δεν είναι όλα οριστικοποιημένα για τους Έλληνες αθλητές, καθώς δύο θʼ αναζητήσουν ξένο συμπαίκτη επί τόπου. Στο διπλό παίδων θα παίξουν Κωνσταντίνος Αγγελάκης/Νίκος Αντωνιάδης, στο διπλό κορασίδων Γεωργία Χατζηλυγερούδη/Φιλία Εμίρη, στο διπλό μικτό Αγγελάκης/Εμίρη και Αντωνιάδης /Χατζηλυγερούδη. Στο διπλό νέων συγκροτούν δίδυμο οι Γιάννης Παπαδάκης/Κωνσταντίνος Κωνσταντινόπουλος, ενώ ο Ηλίας Μιχαηλίδης θα κοιτάξει να βρει παρτενέρ στην Αυστρία. Στο διπλό νεανίδων η Κωνσταντίνα Παρίδη θʼ αγωνιστεί με τη Δήμητρα-Θωμαΐδα Τσεκούρα και η Κατερίνα Τόλιου θα ψάξει για συμπαίκτρια. Στο διπλό μικτό νέων τα ελληνικά ζευγάρια είναι Παπαδάκης/Τόλιου, Τσεκούρα/Κωνσταντινόπουλος και Μιχαηλίδης/Παρίδη.\nΚΑΙ Ο ΠΑΠΑΓΕΩΡΓΙΟΥ ΣΤΟ ΛΟΝΔΙΝΟ\nΕυχάριστη εξέλιξη για τον Κώστα Παπαγεωργίου σχετικά με την ελληνική αποστολή στους Ολυμπιακούς Αγώνες. Ο πρωταθλητής Ελλάδας μπορεί να μην έκανε πραγματικότητα τον μεγάλο φετινό του στόχο για ολυμπιακή πρόκριση, αλλά τουλάχιστον θα ζήσει ως ένα βαθμό τη μαγεία της διοργάνωσης. Θα είναι στην αποστολή για το Λονδίνο με την ιδιότητα του βοηθού προπόνησης, ενώ είχε βιώσει την σπουδαία εμπειρία και στους Ολυμπιακούς Αγώνες του Πεκίνου ως αναπληρωματικός της Ελλάδας στο ομαδικό.\tΚατηγορία: Άλλα Σπορ


Αρίστος Κουρτέσης: Ο ΣΥΡΙΖΑ αποχαιρετά το σύντροφο - Pelop.gr\nΑρίστος Κουρτέσης: Ο ΣΥΡΙΖΑ αποχαιρετά το σύντροφο\nΣυγκίνηση προκάλεσε στα μέλη και τους φίλους του ΣΥΡΙΖΑ Αχαΐας ο θάνατος του Αρίστου Κουρτέση. Ο εκλιπών είχε θητεία στα έδρανα του δημοτικού συμβουλίου της Πάτρας επί δημαρχίας του Θεόδωρου Αννινου (1982-1986) και συνέχισε ανιδιοτελώς να υπηρετεί τον πολιτικό χώρο του μέχρι και τις τελευταίες δημοτικές εκλογές.\nΉταν ένα από εκείνα τα «αθόρυβα» στελέχη που δεν επιδίωκε την προσωπική του προβολή ή την διεκδίκηση αξιωμάτων. Γι' αυτό και οι πολιτικοί σύντροφοί του είχαν μόνο καλά λόγια να πουν στο χθεσινό άκουσμα της θλιβερής είδησης.\nΣτην ανακοίνωση που εξέδωσε ο ΣΥΡΙΖΑ Αχαΐας εκφράζει τη θλίψη του για την απώλεια του Αρ. Κουρτέση και τονίζει: «Ο Αρίστος Κουρτέσης αγωνίστηκε για την Αριστερά και τη Δημοκρατία μέσα από τις γραμμές του ΚΚΕ Εσωτερικού και ως δραστήριο μέλος στο κίνημα για την Αυτοδιοίκηση στην Πάτρα. Παρέμεινε ως το τέλος της ζωής του ενεργός στο χώρο της Αριστεράς ως μέλος του ΣΥΡΙΖΑ. Ο ΣΥΡΙΖΑ Αχαΐας εκφράζει την συμπαράσταση και τα θερμά συλλυπητήρια στη σύζυγό του Κλαίρη, στην κόρη του Χριστίνα και σε όλη την οικογένεια του. Καλό ταξίδι σύντροφε!».\n«Δυστυχώς κι άλλη μια απώλεια. Ο σύντροφος Κουρτέσης, αγωνιστής της Αριστεράς δεν είναι πια μαζί μας» έγραψε η Σία Αναγνωστοπούλου, βουλεύτρια του ΣΥΡΙΖΑ σε ανάρτηση που έκανε στον προσωπικό της λογαριασμό στα μέσα κοινωνικής δικτύωσης για τον παλιό αγωνιστή των Ρηγάδων.\nΟ επικεφαλής της «Ωρας Πατρών», Γιώργος Ρώρος, δήλωσε για την απώλεια του Αρ. Κουρτέση: «Εφυγε ο συναγωνιστής μας Αρίστος Κουρτέσης. Ο Αρίστος υπήρξε ένας ανιδιοτελής αγωνιστής των ιδανικών της ελευθερίας, της δημοκρατίας, των κοινωνικών δικαιωμάτων ενταγμένος στην Ανανεωτική Αριστερά. Μαχητικός, αξιοπρεπής είχε θητεύσει στο Δήμο Πατρέων ως δημοτικός σύμβουλος από το 1982 έως 1986 με δήμαρχο τον Θεόδωρο Αννινο. Από τα ιδρυτικά μέλη της παράταξής μας "Ωρα Πατρών" βοήθησε με όλες του τις δυνάμεις στον προεκλογικό αγώνα. Αρίστο το πρόωρο φευγιό σου μας γεμίζει θλίψη. Καλό ταξίδι, οι ανιδιοτελείς αγώνες σου παρακαταθήκη».\nΟ Αρίστος Κουρτέσης, δεξιά, με τη Σία Αναγνωστοπούλου και τον Βασίλη Χριστόπουλο\n[χθες 14:19] Μαρία Καλλιμάνη: «Νιώθω χαρά και...\n[χθες 15:32] Σπύρος Δημητρόπουλος: «Κάτι τόσο...\n[χθες 16:50] Χάρις Μανιατοπούλου: Να μην...\n[χθες 09:58] Ρούλα Γεωργακοπούλου: Περί...\n[χθες 12:31] Πάτρα: Η αλήθεια του Ελισσαίου...\n[χθες 23:45] Η επόμενη ταινία του Γουές...\n[χθες 16:32] Ευτυχία Νούλα: Η γυναίκα που βοηθά...\n[χθες 19:49] Μια όμορφη ανθοδέσμη -Το δώρο...


##### Δεν ενδιαφέρονται για dating μετά το διαζύγιο – Ένας από τους πιο διάσημους ηθοποιούς του Hollywood.\nΠώς να το μήνυμα κάποιος dating site katy perry που χρονολογείται snoop dogg. Χώρα dating site καναδά xpress χρονολογείται ψεύτικο προφίλ dating site δεν έχετε λογαριασμό. Δωρεάν dating μάνσφιλντ δεν με ενδιαφέρει που χρονολογούνται μετά το διαζύγιο είναι. Wot τσόρτσιλ vii παντρολογήματα χρονολόγηση κορίτσι δεν ενδιαφέρεται. Mountain home idaho ραντεβού ταχύτητα χρονολόγηση vs internet dating.\nΧρονολογείται νταούκι του ατλαντικού και ντέιβις κοσμήματος dating. Δεν ενδιαφέρονται για καλύτερες Αυτόχθονες αμερικανικές ιστοσελίδες dating Δεν ενδιαφέρονται για dating μετά το διαζύγιο reddit. Χρονολογείται απασχολημένος ή δεν σε ενδιαφέρει. Σε απευθείας σύνδεση χρονολόγηση, αλλά ποτέ δεν γνώρισα δωρεάν σύνδεση ιστοσελίδα μας.\nΔεν πάω να φουνταρω καλύτερα. Φοβαμαι. Νότια αφρική. Dating sites για καναδικές singles ραντεβού, ενώ το διαζύγιο σε pa καλύτερες ερωτήσεις για dating sites. Τι απάντησε η Άννα Μαρία Παπαχαραλάμπους για δημοσιεύματα που αναφέρονται σε διαζύγιο από τον Φάνη Μουρατίδη.\nVICE Video] Η Βιομηχανία των Dating Apps και οι Σύγχρονες Σχέσεις. Δεν ενδιαφέρονται για dating μετά το διαζύγιο Σε Απευθείας Σύνδεση Αρσενικό Προφίλ Παράδειγμα.\nChat dating sites φιλιππίνες, βγαίνεις με έναν μεξικάνο meme πώς μπορώ να συνδέσω 4. Χρονολογείται χρονολόγηση εφαρμογή με να το πω δεν σε ενδιαφέρει, χρονολογείται αθλητικό κορίτσι. Dating sites για ομογενείς στη γαλλία έξυπνος τύπος που χρονολογείται ηλίθιο. Σχετική χρονολόγηση τεχνική ορισμό, εμείς τα έχουμε δεν είναι σαν και μένα. RSS Feed | Γιατί δεν είμαι ενδιαφέρονται για τη χρονολόγηση.\nBen Affleck στα 47 του χρόνια και μετά το διαζύγιο με την Jennifer Garner. Δεν φαντάστηκα τέτοια παρακμή, όταν γράφτηκα στο πρώτο online dating σάιτ. Ποιος Είναι Δεν ενδιαφέρονται για dating μετά το διαζύγιο Masilela Ραντεβού, Δεν Hook Στίχοι Έννοια.\nΧρονολογείται πριν από το διαζύγιο είναι οριστικό στη λουιζιάνα. Πότε Πρέπει Να Αρχίσει Χρονολογείται Μετά Το Διαζύγιο. Είναι πιο. Η Ζωή μετά το Διαζύγιο: Νέες Γνωριμίες και Φλερτ. Χρονολογείται εθιμοτυπία δεν ενδιαφέρεται · Online dating που καλεί. Online dating εθιμοτυπία δεν ενδιαφέρεται.\nΠώς να ανταποκριθεί σε απευθείας σύνδεση χρονολόγηση μήνυμα δεν ενδιαφέρεται. Κριός άντρας. Δεν πιστωτική κάρτα black dating sites. Πώς να το πω δεν σε ενδιαφέρει σε ένα dating site χρονολογείται μετά τα 40. Posted by Langfephiti • Filed under.\nSingles dating σαββατοκύριακα καλή ξεπέτα τοποθεσίες στο ηνωμένο βασίλειο. Φίλοι ρος και η τζάνις γάντζο, dating υπηρεσία έρως. Posted by Vahacone • Filed under Δωρεάν dating sites για 50 και άνω, μουσουλμανική.\nΤο νέο λεξικό του dating: Το ghosting, το mooning και το cushioning · Εκτύπωση. Ο Μπραντ Πιτ δεν ενδιαφέρεται να γνωρίσει κάποια από την βιομηχανία του. Φιλάκι δωρεάν online dating asp δείξει ερώτηση πιο δημοφιλή sites για ραντεβού. Technology 2019-01-23. Νιγηρίας Ζάχαρη Μούμια Dating Site, Ραντεβού 2 Μήνες Ενδιαφέρεται. Πώς θα Ξέρω αν Ενδιαφέρεται και Θέλει να της Μιλήσω.\nΔεν ενδιαφέρονται για dating μετά το διαζύγιο7\nΓυναίκες που απλά περνάνε την ώρα τους και γυναίκες που δεν θα ενδιαφέρονται. Είναι μεγάλη η απόσταση που χρονολογείται το δυνατόν πιο δημοφιλή dating app στη. Τέλειος συνεργάτης dating site dating sites για τις. Dating Site Που Στέλνει Το Πρώτο Μήνυμα, Τι Ραντεβού Να Μοιάζει Τώρα.\nΑγχώνομαι. Στενοχωριέμαι. Εσείς είχατε τέτοιο πρόβλημα. Ενδιαφέρεται Ή Απλά Θέλει Να Σε Πηδήξει. Χρονολογείται κατά τη διάρκεια του διαζυγίου, new jersey δεν.\nΣύνδεση στο μανχάταν, ks, craigslist μισισιπή ραντεβού καλύτερες θέσεις για να συνδέσετε το orange county. Τι πρέπει να γνωρίζετε για το φορολογικό διαζύγιο. Με το app Facebook Dating, δίνεται η δυνατότητα μεετά χρήστη του.\nΝα Βγαίνεις Με Μια Γυναίκα Που Παίρνει Διαζύγιο. Μόνο Τα Ψάρια Dating Υπηρεσία, Χρονολογείται Θεραπευτή Nyc.


Volvo V40 T4 R-Design Polestar\nΚύρια σελίδα/ΑΡΘΡΑ/ΕΠΙΚΑΙΡΟΤΗΤΑ/ΔΟΚΙΜΕΣ/Volvo V40 T4 R-Design Polestar [test drive]\nVolvo V40 T4 R-Design Polestar [test drive]\nΓιάννης Ζαφειρόπουλος10 Οκτωβρίου 2013\nΑπό την αξιοσημείωτη πορεία της Volvo τα τελευταία χρόνια υπάρχουν κάποια αυτοκίνητα που ξεχωρίζουν. Όχι μόνο για τις επιδόσεις και τον σχεδιασμό τους, αλλά και για την οδηγική ευχαρίστηση που σου προσφέρουν!\nΑς πάρουμε με τη σειρά τα διακριτικά του πλήρους ονόματος του αυτοκινήτου της δοκιμής μας: το V40 είναι το γνωστό μοντέλο που διατηρεί αξιοσημείωτη αισθητική ισορροπία ανάμεσα στον κόσμο των sedan και σ’ αυτόν των station wagon. Το «Τ4» αναφέρεται στον υπερτροφοδοτούμενο κινητήρα των 1,6 lt. Το «R-Design» είναι ένα πακέτο εξωτερικών κι εσωτερικών σχεδιαστικών επεμβάσεων με έμφαση στα σπορ στοιχεία. Και η λέξη «Polestar» μαρτυρά ότι στο μοτέρ έχουν γίνει βελτιώσεις από την ομώνυμη εταιρία, η οποία επιμελείται τα αγωνιστικά αυτοκίνητα της Volvo.\nΥπάρχουν οκτώ επιλογές εξωτερικού χρώματος γι’ αυτό το μοντέλο, όμως το «Rebel Blue» που είχε το αυτοκίνητο της δοκιμής μας του ταιριάζει τόσο πολύ που δεν βλέπουμε κανένα λόγο να επιλέξετε κάποιο άλλο! Σε συνδυασμό με αρκετά σπορ στοιχεία, όπως οι χρωμιομένες λεπτομέρειες, τα αεροδυναμικά βοηθήματα, οι ζάντες πέντε ακτίνων και η διπλή απόληξη της εξάτμισης, το αποτέλεσμα είναι άκρως ελκυστικό και τραβάει τα βλέμματα.\nΑλλά και στο εσωτερικό η σχεδίαση είναι εξίσου όμορφη, με σπορ στοιχεία όπως τα καθίσματα τύπου μπάκετ από δέρμα και ύφασμα, με ραμμένο το λογότυπο «R» στις πλάτες. Το πιο εντυπωσιακό στοιχείο στο εσωτερικό ωστόσο είναι ο ψηφιακός πίνακας οργάνων, ο οποίος διατίθεται με τρία προγράμματα απεικόνισης: Elegance (η βασική επιλογή), Eco (έμφαση στις ενδείξεις που αφορούν την οικονομία) και Performance (πιο μεγάλο στροφόμετρο, ψηφιακό ταχύμετρο και κόκκινο φόντο). Οι χώροι για επιβάτες κι αποσκευές είναι φυσικά το ίδιο μεγάλοι όπως σε κάθε έκδοση του V40.\nΚάτω από το καπό του Volvo που οδηγήσαμε κρύβεται ένας από τους πιο αποδοτικούς κινητήρες του κόσμου στα 1600 cc. Πρόκειται για ένα γνώριμο σύνολο, το οποίο χάρη στις βελτιώσεις της Polestar έχει αυξημένη απόδοση (200 PS) και ροπή (295 Nm). Οι βελτιωμένες επιδόσεις (0-100 km/h σε 8,5 sec. Τελική ταχύτητα 225 km/h) δεν μας προκαλούν έκπληξη. Το εντυπωσιακό στοιχείο είναι ότι η τυποποιημένη μικτή κατανάλωση που ανακοινώνει η εταιρία δεν έχει μεταβληθεί καθόλου από την αναβάθμιση (5,5 lt/100 km). Στην πράξη ο εξαιρετικός αυτός κινητήρας σου δίνει την αίσθηση ότι έχεις όση δύναμη χρειάζεσαι για να προσπεράσεις με ασφάλεια και να κινηθείς με γρήγορους ρυθμούς σε μια όμορφη οδηγικά διαδρομή.\nΌσοι γνωρίζουν καλά το χώρο του αυτοκινήτου, ξέρουν πως ο καλός κινητήρας εκθέτει τις προσπάθειες των μηχανικών που έχουν εξελίξει το σασί και την ανάρτηση. Αν αυτά τα δύο είναι καλά, τότε η εμπειρία αναδεικνύεται. Αν δεν είναι καλά, το αυτοκίνητο γίνεται ανεπαρκές (για να μην πούμε επικίνδυνο). Στην περίπτωση της Volvo, όλα συγχρονίζονται άψογα και προσφέρουν άφθονη οδηγική απόλαυση. Η ανάρτηση είναι πιο χαμηλή κατά 10 mm κι έχει πιο σφιχτά ελατήρια κι αμορτισέρ και μεγαλύτερη αντιστρεπτική. Μπορεί η πιο σκληρή ανάρτηση να προσφέρει αναμενόμενα καλό κράτημα, όμως η άνεση εξακολουθεί να καλύπτει τις απαιτήσεις μιας οικογένειας.\nΤο τελευταίο χαρακτηριστικό που ανακαλύψαμε και μας ικανοποίησε στο Volvo V40 T4 R-Design Polestar είναι η τιμή πώλησης (26.500 ευρώ), η οποία μπορεί να μην είναι χαμηλή, όμως κρίνεται «δίκαιη» για όσα προσφέρει αυτό το μοντέλο!\nVolvo V40 T4 R-Design Polestar – Τεχνικά χαρακτηριστικά\nΚυβισμός 1.596 cc\nΔιάμετρος x διαδρομή 79,0 x 81,4 mm\nΙσχύς 147 kW (200 PS) / 5.750 rpm\nΡοπή 295 Nm (30,1 kgm) / 1.600-5.000 rpm\nΤροφοδοσία Υπερτροφοδότηση με άμεσο ψεκασμό\nΤυποποιημένη μικτή 5,5 lt/100 km\nΑυτονομία (βάση της κατανάλωσης δοκιμής) 688 km\nΕκπομπή CO2 129 g/km\nΚιβώτιο Μηχανικό έξι σχέσεων\nΕμπρός/πίσω Γόνατα McPherson με ψαλίδια βάσης, αντιστρεπτική ράβδος/ Πολλαπλοί σύνδεσμοι, αντιστρεπτική ράβδος\nΤύπος ελαστικών, διάσταση Michelin Radial X, 225/40 ZR18\nΜήκος x πλάτος x ύψος 4369 x 1783 x 1420 mm\nΜετατρόχιο (εμπρός/πίσω) 1559/1546 mm\nΜεταξόνιο 2647 mm\nΧώρος αποσκευών 335 lt\nΑπόβαρο 1.390 kg\nΤιμη πωλησης βασικης εκδοσης μοντελου δοκιμης: απο 26.500€ (με οφελος αποσυρσης)


To Palabourtzi: Ιουνίου 2014\nΖητούνται νεαροί και νεαρές, αυτόχθονες ιθαγενείς, ανεξαρτήτου σωματότυπου, εκπαιδευτικού ή κοινωνικού επιπέδου, ομάδας, θρησκείας και ιδεολογικής ταυτότητας για να συμπληρώσουν την εθνική λίστα αξιοποίησης ιδιωτικής περιουσίας του δημοσίου.\nΟι νεαροί και οι νεαρές θα έχουν την ευκαιρία να προσφέρουν τους εαυτούς τους, σε τιμή διαπραγματεύσιμη και με ευκολίες πληρωμής, στο κάθε ιδιώτη ενδιαφερόμενο που θα θελήσει να επενδύσει στο μέλλον και την ανάπτυξη του τόπου μας.\nΑπαραίτητα προσόντα για τους ενδιαφερόμενους είναι μόνο η μακροχρόνια ανεργία, το αράχνιασμα, η μούχλα, η πνευματική και σωματική εγκατάλειψη εκάστου, η έλλειψη αξιοπρέπειας και αυτοπεποίθησης, η καναπεδοποίηση και η εγκατάλειψη της ψευδαίσθησης μιας μόνιμης εργασίας.\nΕπιπλέον μόρια προσφέρουν δικαιολογητικά ανθιυγεινής ζωής, μακροχρόνιας βόλτας στις παλιές καλές μυρωδιές του λιμανιού, στη σκουπιδένια παραλία της Καραθώνας, στις εισπνοές του χειμερινού πυρήνα και στην πόση του νερού της περιοχής.\nΗ ανθιυγεινή ζωή του υποψηφίου επιβραβεύεται με περισσότερα μόρια καθώς ενισχύει την ανταγωνιστικότητα της οικονομίας κάνοντας πιο ευτελές άρα και φθηνότερο το προιόν αγοράς.\nΜετά την αποστολή βιογραφικών και των απαραίτητων δικαιολογητικών οι επιτυχόντες (αλλά μη διοριστέοι) θα δώσουν συνέντευξη σε επιτροπή ειδικών τεχνοκρατών για να διαπιστωθεί κατά πόσο έχουν συνείδηση της ανικανότητάς τους, της αντιπαραγωγικής προς το παρόν στάσης τους και της αναπτυξιακής πια νομιμοφροσύνης τους.\nΟι επιτυχόντες της συνέντευξης θα ορίζονται και διοριστέοι στις όποιες υπηρεσίες του εκάστοτε ιδιώτη-αγοραστή τους και θα απολαμβάνουν δύο γεύματα ημερησίως άνευ πρωινού, μηνιαία δωρεάν κόμμωση, μια δωρεάν επίσκεψη σε νοσοκομείο της περιοχής, μία επίσκεψη το χρόνο σε οδοντίατρο και μια επιδότηση ενοικίου για διαμέρισμα μέχρι 50τμ.\nΟι υπηρεσίες που θα προσφέρουν ορίζονται μόνο από τον ιδιοκτήτη τους και θα αναγράφονται αναλυτικά στην σύμβαση της αγοραπωλησίας.\nΣτόχος της ακριβούς αναγραφής των υποχρεώσεων του κτήματος ( νεαρού ή νεαρής) είναι η ενημέρωσή τους και η νομική προστασία των επενδυτών από αυθαίρετες και ανεύθυνες συμπεριφορές των κτημάτων τους όπως για παράδειγμα κάποιος μελλοντικός στασιασμός τους.\nΜε το νόμο 3896/2011 το δημόσιο απεκδύεται κάθε δικαιώματος πάνω στους επιτυχόντες και διοριστέους οι οποίοι, για την δική τους πια προστασία και ανάπτυξη, δεν θα μπορούν ποτέ ξανά να αναμεταβιβαστούν στους πρώην αντιπαραγωγικούς εαυτούς τους.\nΣε περίπτωση που δεν συμπληρωθεί ο απαιτούμενος αριθμός υποψηφίων θα ακολουθήσει κλήρωση από τα μητρώα ανέργων της πόλης.\nΑποστολή βιογραφικών και δικαιολογητικών στην διεύθυνση Κολοκοτρώνη 1 και Σταδίου, 10562, Αθήνα, ΤΑΙΠΕΔ.\nΕξέχουσες προσωπικότητες αδεσπότων, με ιδιαίτερο ύφος, οξύ πνεύμα και τελείως προσωπικό στυλ έχουν σουλατσάρει στους δρόμους, τα πάρκα, τις πλατείες και τα σοκάκια αυτής της πόλης. Για όσο έχουν προλάβει να ζήσουν μέσα στους κινδύνους του επαρχιακού μας άστεως και των δηλητηρίων του, έχουν σημαδέψει χρόνους, τόπους και ανθρώπους. Πρόκειται όμως για το πιο αδικημένο είδος στην μακραίωνη ιστορία της πόλης. Κανένα ιστορικό βιβλίο δεν τα αναφέρει. Κανένα λεύκωμα, καμία ιστορία ούτε κάποιο μνημείο υπάρχει για χάρη τους. Η παρουσία τους στη πόλη μοιάζει λίγο με την τέχνη του θεάτρου. Πράξη ζωντανή αλλά παροντική και φευγαλέα. Μόνο οι θεατές ως αυτόπτεις μάρτυρες γνωρίζουν. Και κάθε χρόνος, κάθε εποχή και σημείο της πόλης έχει διαφορετικούς αυτόπτεις μάρτυρες και διαφορετικούς τριχωτούς πρωταγωνιστές.\nΑναρτήθηκε από Mario Vagman στις 7:30 μ.μ. 3 σχόλια:


Ζάκυνθος Εστιατόρια Ταβέρνες - Ξενοδοχεία στην Ζάκυνθο\nΕστιατόρια και Ταβέρνες στη Ζάκυνθο\nΤο νησί της Ζακύνθου είναι ένας παράδεισος γεύσεων, με αμέτρητες επιλογές. Σε κάθε περιοχή της Ζακύνθου, έχετε την δυνατότητα να απολαύσετε γευστικά παραδοσιακά φαγητά και τοπικά πιάτα, στις διάφορες ταβέρνες.\nΕκτός από την τοπική κουζίνα, περισσότερο στα τουριστικά θέρετρα, υπάρχουν πολλά εστιατόρια που προσφέρουν διεθνείς γεύσεις, όπως Ιταλικό, Αγγλικό, Καναδικό, Κινέζικο, Ινδικό, Ταϋλανδικό φαγητό, με επιλεγμένα υλικά.\nΣτην παρακάτω λίστα θα βρείτε τα καλύτερα εστιατόρια του νησιού, που προσφέρουν ποιοτικό φαγητό και εξυπηρέτηση.\nMenir Ταβέρνα - Τσιλιβί Ζάκυνθος\nΕκλεπτυσμένες γεύσεις από την τοπική και διεθνή κουζίνα σε έναν ευχάριστο χώρο με θέα το γαλάζιο του Ιονίου.menir\nΕστιατόριο Relax - Αλυκές Ζάκυνθος\nΕστιατόριο Relax στο σταυροδρόμι στις Αλυκές Ζάκυνθος.\nη Μπασία - Εστιατόριο - Ακρωτήρι Ζάκυνθος\nΤο φαγητό θρέφει το σώμα και η αγάπη την ψυχή. Το πιο απλό πιάτο μεταμορφώνεται σε εκλεκτό έδεσμα, αν μαζί με το αλάτι και το πιπέρι έχει και φροντίδα για αυτόν που θα το γευτεί? Αυτό θεωρούμε πετυχημένη συνταγή και αυτός είναι ο στόχος μας αλλά και η μεγάλη πρόκληση: το κάθε πιάτο μας να το φτιάχνουμε με περισσή φροντίδα για όσους μας κάνουν την τιμή να το γευτούν, σα να είναι η πρώτη μας φορά.\nΤαβέρνα Τσικουδιά - Πόλη Ζακύνθου\nΤο Μεζεδοπωλείο-Τσιπουράδικο "Η Τσικουδιά" είναι μία αυθεντική ελληνική ταβέρνα που βρίσκεται στην καρδιά της πόλης της Ζακύνθου, μερικά μόλις μέτρα από την πλατεία Αγίου Μάρκου\nPlaka Beach Restaurant Bar - Βασιλικός Ζάκυνθος\nΣτο συγκρότημα Plaka Beach θα βρείτε εστιατόριο και σνακ μπαρ με πολλές νόστιμες επιλογές από νωρίς το πρωί έως αργά το βράδυ με θέα την πανέμορφη παραλία στον Βασιλικό.\nPorto Azzuro Beach Bar Restaurant - Βασιλικός Ζάκυνθος\nΤο Porto Azzuro Beach Bar Restaurant διαθέτει όλες τις παροχές για την άνετη και ευχάριστη παραμονή σας.\nΕστιατόριο UTOPIA - Αργάσι Ζάκυνθος\nΝόστιμα, ιδιαίτερα πιάτα σε ένα ρομαντικό περιβάλλον, στην ακτή του Αργασιού.\nDominicale Εστιατόριο - Αργάσι Ζάκυνθος\n....Εδέσματα μαγειρεμένα με προϊόντα της ζακυνθινής γης και θάλασσας...\nΑυλή των Γεύσεων - Πόλη Ζακύνθου (Χώρα)\nΤο παραδοσιακό εστιατόριο Αυλή είναι το πρώτο στο νησί της Ζακύνθου που προσφέρει πρωτότυπα πιάτα με φρέσκα, οργανικά συστατικά που απευθύνονται σε χορτοφάγους, άτομα με δυσανεξία στη γλουτένη και όσους απολαμβάνουν γενικά το νόστιμο φαγητό. Η ιδιοκτήτρια, Γιώτα Παπαδοπούλου, βάζει όλη της την αγάπη, τη φροντίδα καθώς επίσης τις γνώσεις και την εμπειρία που έχει ως personal trainer στη δημιουργία και την παρουσίαση κάθε πιάτου.\nFidelio Restaurant - Αλυκές Ζάκυνθος\nΤο Εστιατόριο Fidelio βρίσκεται στη περιοχή των Αλυκών, είναι ένα καινούριο εστιατόριο που σερβίρει γευστικά πιάτα σε καλές τιμές.\nΤαβέρνα Ποπολάρος - Αμπελόκηποι\nΣτον Ποπολάρο, η προσφορά απόλαυσης, έγινε σκοπός ζωής.\nFishαλίδα Εστιατόριο beach bar - Αλυκες Ζάκυνθος\nFishalida Beach Bar Restaurant βρίσκεται στη παραλία των Αλυκών\nΤαβέρνα Νίκος - Βασιλικός\nΠαραδοσιακό - Αλυκές\nΠαραδοσιακή ταβέρνα στον Αλυκανά, σε απόσταση 100μ. από την παραλία.


Επεκτείνεται η μεταφορά μαθητών με το Αστικό ΚΤΕΛ - PagasitikosNews\nΒρίσκεστε εδώ: ΚΕΝΤΡΙΚΗ / ΚΟΙΝΩΝΙΑ / ΜΑΓΝΗΣΙΑ / Επεκτείνεται η μεταφορά μαθητών με το Αστικό ΚΤΕΛ\nΕπεκτείνεται η μεταφορά μαθητών με το Αστικό ΚΤΕΛ\n3 Απριλίου 2015 - 13:47 Από Τριαντάφυλλος Γαβρινιώτης\nΕπεκτείνεται και τα Σαββατοκύριακα και τις ημέρες των αργιών το μέτρο της μεταφοράς των μαθητών με μειωμένο κόμιστρο, μετά από απόφαση της διοίκησης του ΑΣΤΙΚΟΥ ΚΤΕΛ Βόλου.\nΤο αίτημα, που έγινε αποδεκτό, και ξεκινά το Σάββατο, 4 Απριλίου και θα εφαρμοσθεί πιλοτικά μέχρι την 30η Ιουνίου, τέθηκε από το Δήμαρχο Βόλου, Αχ. Μπέο, και εντάσσεται στο πλαίσιο των πρωτοβουλιών και της πολύ καλής συνεργασίας των δύο πλευρών, ώστε με κάθε πρόσφορο τρόπο να ενισχύεται η κοινωνική αλληλεγγύη και συνοχή προς όλους τους πολίτες, και μάλιστα στη σημερινή εξαιρετικά δύσκολη οικονομική συγκυρία.\nΤο μειωμένο κόμιστρο για τους μαθητές (κόκκινο Α Ζώνης ή καφέ Β Ζώνης) θα επανεξεταστεί από τον πρόεδρο, κ. Παναγιώτη Γιόλα και το ΔΣ του ΚΤΕΛ, με την έναρξη της νέας σχολικής περιόδου και για όλη τη διάρκεια της, αφού συγκεντρωθούν και αναλυθούν τα στοιχεία κίνησης από την πιλοτική εφαρμογή του μέτρου.\nΟ Δήμος Βόλου επικροτεί την ενέργεια της διοίκησης του ΚΤΕΛ και τονίζει τη διάθεσή της για κάθε συνεργασία που θα αποβαίνει προς όφελος των πολιτών.\nΟμαδική έκθεση 26 καλλιτεχνών στο Paschalis art house\n3 Απριλίου 2015 - 13:42 Από Τριαντάφυλλος Γαβρινιώτης


Αρχική σελίδαΟΧΥΡΩΜΑΤΙΚΑ ΕΡΓΑ ΣΤΗΝ ΑΘΗΝΑ...!!! ΜΕ ΤΣΙΜΕΝΤΕΝΙΕΣ ΜΠΑΛΕΣ, ΚΟΛΩΝΕΣ ΚΑΙ ΜΠΑΡΕΣ ΘΑ ΑΝΑΚΟΨΟΥΝ ΤΙΣ ΕΠΙΘΕΣΕΙΣ ΤΩΝ ΤΖΙΧΑΝΤΙΣΤΩΝ!\nΥπάρχει φόβος τρομοκρατικής επίθεσης, αλλά όχι από… εγχώριους τρομοκράτες. Η Αθήνα ψάχνει τρόπους να οχυρωθεί και παίρνει μέτρα όπως όλες οι μεγάλες ευρωπαϊκές πόλεις υπό τον φόβο χτυπήματος από ακραίους ισλαμιστές. Πρώτα ήταν η Νίκαια της Γαλλίας, ύστερα ακολούθησε το χτύπημα στο Βερολίνο. Και στις δύο αυτές περιπτώσεις χρησιμοποιήθηκαν βαριά φορτηγά. Η Αθήνα πλέον φοβάται ότι από τη στιγμή που οι τρομοκράτες πέρασαν στην χρήση και μικρότερων οχημάτων, όπως αποδείχθηκε στο Λονδίνο και κυρίως στη Βαρκελώνη, ο κίνδυνος έχει επεκταθεί παντού.\nΔεν είναι όμως μόνο η Αθήνα, ήδη μεγάλες τσιμεντένιες “γλάστρες” έχουν τοποθετηθεί σε πόλεις όπως το Τορίνο, ενώ “οχυρωματικά” έργα κάνουν και πόλεις όπως το Ρότερνταμ και το Άμστερνταμ. Ο φόβος έχει φωλιάσει για τα καλά στην Ευρώπη και φαίνεται ότι οι τρομοκράτες πέτυχαν τον σκοπό τους.\nΕκτός από τις μεγάλες πρωτεύουσες κρατών τα οποία μετέχουν σε πολέμους κατά των ισλαμιστών ή έχουν στρατεύματα σε εμπόλεμες ζώνες μουσουλμανικών κρατών, το χτύπημα στη Βαρκελώνη σε συνδυασμό με εκείνο στην Καμπρίλς έδειξαν ότι δεν είναι μόνο οι πρωτεύουσες. Στο στόχαστρο μπαίνει κάθε σημείο με μεγάλη κίνηση, όπως αυτά που συγκεντρώνουν πολλούς τουρίστες.\nΗ Ελλάδα μπορεί σε καμία περίπτωση να μην κατηγορείται για “ιμπεριαλιστική επέμβαση” εναντίον κάποιας χώρας του μουσουλμανικού κόσμου. Είναι όμως μέλος του ΝΑΤΟ και μετέχει σε αρκετές στρατιωτικές αποστολές, έστω και με υποστηρικτικό ρόλο, ενώ παράλληλα γίνεται χρήση των αμερικανικών βάσεων για τις επεμβάσεις των ΗΠΑ στην περιοχή… Τα στοιχεία αυτά είναι ίσως αρκετά για να στοχοποιηθεί και η χώρα, ειδικά αν αναλογιστεί κανείς τον τρόπο με τον οποίο σκέπτονται τα αρρωστημένα μυαλά των φανατικών.\nΣύμφωνα με την εφημερίδα “Καθημερινή” στο πλαίσιο του νέου επικαιροποιημένου μνημονίου μεταξύ ΕΛ.ΑΣ. και Δήμου Αθηναίων που υπεγράφη στα τέλη Ιουνίου και θα δοθεί στη δημοσιότητα στα τέλη του Σεπτέμβρη συζητήθηκε και η τοποθέτηση εμποδίων περιμετρικά του εμπορικού τριγώνου της Πρωτεύουσας. Επίσημα το θέμα αφορά στην παράνομη στάθμευση. Ωστόσο, σύμφωνα με τις πληροφορίες που επικαλείται η εφημερίδα, επί της ουσίας πρόκειται για σχέδιο αποτροπής τρομοκρατικής επίθεσης ανάλογης με εκείνες σε Νίκαια, Βαρκελώνη, Βερολίνο κλπ.\nΟι ίδιες πληροφορίες αναφέρουν ότι έγινε έλεγχος στα βυθιζόμενα κολονάκια που είχαν τοποθετηθεί την περίοδο Αβραμόπουλου. Φάνηκε όμως ότι επί της ουσίας είναι εκτός λειτουργίας και έτσι οι υπεύθυνοι στρέφονται τώρα σε άλλες λύσεις. Σταθερά εμπόδια όπως μπάρες ή τσιμεντένιες “μπάλες” εξετάζονται ως μια λύση…crashonline.gr


Missoni MIS 0018 PEF 17 52 | Lentiamo\nMissoni MIS 0018 PEF 17 52\n> Γυαλιά οράσεως > Γυναικεία > Missoni\nΗ Ιταλική μάρκα Missoni φημίζεται κυρίως για τη μοναδική της μόδα με φωτεινά χαρακτηριστικά και πρωτότυπα σχέδια. Η ιδιαίτερη και παιχνιδιάρικη προσέγγισή τους στον χώρο των γυαλιών είναι επίσης εμφανής στη συλλογή γυαλιών οράσεως τους αφού είναι γεμάτη από αμέτρητα χρώματα, στυλ και μοτίβα. Τα διακριτικά γυαλιά οράσεως της Missoni είναι δημοφιλή σε όλους τους οπαδούς της μόδας.\nΤα γυναικεία γυαλιά Missoni MIS 0018 PEF 17 52 είναι δημοφιλή σε όλους.\nMIS 0018 PEF 17 52\nΣχόλια για το Missoni MIS 0018 PEF 17 52\nTo σχόλιό σου για το Missoni MIS 0018 PEF 17 52 βοηθάει και άλλους χρήστες


SerreSport: Ίκαροι Σερρών - Φιλαθλητικός 77-80\nΜε το αριστερό ξεκίνησαν τις αγωνιστικές τους υποχρεώσεις στο φετινό πρωτάθλημα οι Ίκαροι, οι οποίοι ηττήθηκαν στο κλειστό γυμναστήριο της κοιλάδας των Αγίων Αναργύρων από τον «νεοφώτιστο» Φιλαθλητικό.\nΔιαιτητές: Ταρενίδης - Λαζαρίδης - Δεληγιαννίδης\nΟι γηπεδούχοι είχαν μεταπτώσεις στην απόδοσή τους, δίνοντας έτσι τη δυνατότητα στους Αθηναίους να φύγουν από τις Σέρρες με το πολύτιμο ροζ φύλλο αγώνος στις αποσκευές τους.\nΑναφορικά με την εικόνα του παιχνιδιού, οι φιλοξενούμενοι από νωρίς έδειξαν τις «άγριες» διαθέσεις τους αποκτώντας προβάδισμα 5-6 πόντων (2-8, 7-12). Το σύνολο του Στάθη Καμαράκη αφυπνίσθηκε εξασφαλίζοντας την πρωτοπορία στο σκορ (15-12, 1:30). Η εναρκτήρια περίοδος έληξε 17-14.\nΣτο επόμενο δεκάλεπτο οι «κυανοκίτρινοι» βρέθηκαν στο +6 (23-17), αλλά ο Φιλαθλητικός δεν πανικοβλήθηκε ανακτώντας εκ νέου το προβάδισμα (27-28) με πρωτεργάτη τον Γκίκα. Η δεύτερη περίοδος έκλεισε με 33-34.\nΣτο τρίτο δεκάλεπτο, το οποίο άρχισε με καθυστέρηση λόγω προβλήματος που παρουσιάσθηκε στον ηλεκτρονικό πίνακα του γηπέδου, ο Τότσιος απειλούσε διαρκώς το καλάθι των αντιπάλων (45-41, 48-44), με το συγκρότημα όμως του Τάκη Ζήβα να μένει όρθιο στο παρκέ απαντώντας άμεσα (49-52, 3:00). Το τέλος της τρίτης περιόδου βρήκε τις δύο ομάδες ισόπαλες (55-55) και τον Τότσιο να έχει συμπληρώσει 4 φάουλ. Πολύ καλός από πλευράς Ικάρων σε αυτό το δεκάλεπτο ήταν και ο Μάρκο Μιλίσεβιτς.\nΣτο τέταρτο δεκάλεπτο ο Φιλαθλητικός - ελλείψει και του Τότσιου από τον αγωνιστικό χώρο (τον προφύλαξε στα πρώτα λεπτά της περιόδου ο Στάθης Καμαράκης) - με περίσσιο θράσος μπήκε στη θέση του οδηγού (55-62, 58-69: 4:24). Οι Ίκαροι πίεσαν και ο αρχηγός Κώστας Πεχλιβάνης με τρίποντες «βόμβες» προσπαθούσε να κρατήσει ζωντανούς τους «κυανοκίτρινους», αλλά στην αντίπερα όχθη ο Γεωργιάδης είχε αναλάβει δράση με αποτελεσματικές διεισδύσεις (69-76, 1:00).\nΣτο καθοριστικό χρονικό σημείο της συνάντησης ο Τότσιος (που λίγο νωρίτερα είχε χάσει δύο συνεχόμενες προσπάθειες) κάθισε στον πάγκο με 5 φάουλ και λίγα δευτερόλεπτα αργότερα το ίδιο έπραξε και ο Πεχλιβάνης. Ο στρατευμένος Γιώργος Κουκάς στην επιστροφή του μετά από 1 χρόνο στους Ικάρους έβαλε «φωτιά» στο ματς μειώνοντας στον πόντο με σουτ έξω από τα 6.75 (77-78, 14'') αναπτερώνοντας τις ελπίδες των γηπεδούχων και των φιλάθλων.\nΟ Γκίκας με 2 βολές διαμόρφωσε το 77-80, ενώ στην κρίσιμη επίθεση του παιχνιδιού ο Καπινιάρης δεν σκέφτηκε συνετά επιχειρώντας διείσδυση δεχόμενος κόψιμο από καλαθοσφαιριστή του Φιλαθλητικού. Ο Αντετοκούμπο Γ. αστόχησε στις βολές, ύστερα από το φάουλ που του έγινε για να σταματήσει ο χρόνος (3''), με τον Κουκά να επιχειρεί τρίποντο από το κέντρο του γηπέδου δίχως όμως η μπάλα να βρίσκει στόχο.\nΙΚΑΡΟΙ (Καμαράκης): Πεχλιβάνης 17 (5), Καπινιάρης 6 (1), Τότσιος 18 (2), Κουκάς 6 (2), Μιλίσεβιτς 14 (1), Συμεωνίδης 3, Βοϊβατόπουλος 7 (1), Νικολούδης 6, Ιωσηφίδης, Παπαδόπουλος.\nΦΙΛΑΘΛΗΤΙΚΟΣ (Ζήβας): Αντετοκούμπο Γ. 2, Αντετοκούμπο Α. 8, Γκίκας 23 (5), Ψαρόπουλος 2, Σαμοθράκης 5 (1), Σαλούστρος 13 (1), Γεωργιάδης 19 (1), Γιαννουλάκος 8, Ανδρεόπουλος, Πέρβι, Καμπερίδης.\nΠαγκράτι - Ηράκλειο: 85-66\nΤρίκαλα - Λαύριο 86-88: (73-73 κ.α.)\nΊκαροι Σερρών - Φιλαθλητικός: 77-80\nΝέα Κηφισιά - Αγ. Παρασκευή: 83-59\nΕρμής Λαγκαδά - Αρκαδικός: 85-71\nΔόξα Λευκάδας - Νίκη Βόλου: 76-74\nΚόροιβος Αμαλιάδας - ΟΦΗ: 83-62\n1. Νέα Κηφισιά 2 1-0 83-59\n2. Κόροιβος Αμαλιάδας 2 1-0 83-62\n3. Παγκράτι 2 1-0 85-66\n4. Ερμής Λαγκαδά 2 1-0 85-71\n5. Φιλαθλητικός 2 1-0 80-77\n6. Δόξα Λευκάδας 2 1-0 76-74\n7. Λαύριο 2 1-0 88-86\n8. Τρίκαλα BC 1 0-1 86-88\n9. Νίκη Βόλου 1 0-1 74-76\n10. Ίκαροι Σερρών 1 0-1 77-80\n11. Αρκαδικός 1 0-1 71-85\n12. Ηράκλειο 1 0-1 66-85\n13. ΟΦΗ 1 0-1 62-83\n14. Αγία Παρασκευή 1 0-1 59-83\n(2η - 20/10)\nΦιλαθλητικός - Τρίκαλα BC\nΑγία Παρασκευή - Ίκαροι Σερρών\nΟΦΗ - Νέα Κηφισιά\nΑρκαδικός - Κόροιβος Αμαλιάδας\nΗράκλειο - Δόξα Λευκάδας\nστις 10/14/2012 12:51:00 μ.μ.


χαμόγελο – Mysterious.gr\nHome Tag "χαμόγελο"\nDecember 3, 2015 Mysterious Admin\nΟι περίφημες καλές πράξεις των μικρών εξερευνητών. Οι μικρές χειρονομίες είναι που κάνουν τη διαφορά και μπορούν να χαρίσουν το χαμόγελο και την ευτυχία. Από κάτι τόσο μικρό ξεκινά κανείς για να αλλάξει τον εαυτό του και τον κόσμο… Δείτε το βίντεο:\nΗ δύναμη και η μαγεία ενός… χαμόγελου\nDecember 1, 2015 Mysterious Admin\nΕίναι αλήθεια ότι τα περισσότερα πράγματα στη ζωή είναι θέμα προσέγγισης και διάθεσης. Χαμογελάτε είναι μεταδοτικό. Όπως θα δείτε και παρακάτω μπορείτε να το μεταδώσετε και σε χαρτί! Δείτε το βίντεο: